Tikiloikka: heinäkuuta 2016\nKuukauden kulaus: Tampereella tikittää\nMikä? Brewcats Tiki Lager. Sideshow Brewery / Laitilan Wirvoitusjuomatehdas. Alk. 4,6%, 45 EBU.\nMissä? Sokos Herkku, kauppakeskus Valkea, Oulu.\nJoskus laiskottaa eikä millään jaksaisi ryhtyä cocktailin tekoon, vaan eipä hätää: tikitunnelmiin pääsee halutessaan niinkin helposti kuin korkkaamalla olutpullon. Ensimmäisenä esimerkkinä tästä saa kunnian toimia tämä tamperelaisen Brewcatsin tekemä suodattamaton kuivahumaloitu vaalea pohjahiivaolut. Tahallisen kaksimielisellä "Tytötkin panee!" -iskulauseellaan ja muutenkin rempseällä asenteellaan huomiota herättänyt naiskolmikko toimii osana Sideshow Brewery -kiertolaispanimoa ja on tähän mennessä tuonut markkinoille kolme olutta, joista nyt syynissä oleva Tiki Lager on pantu Kukko-oluistaan parhaiten tunnetulla Laitilan Wirvoitusjuomatehtaalla.\nNs. keskioluen eli käytännössä miedon vaalean lagerin markkinoita hallitsevien suurten ja keskisuurten panimoiden katveessa Sideshow'n kaltaiset pienet käsityöläispanimot ovat suurelta osin profiloituneet vahvempiin oluisiin, suomalaisittain erikoisempiin oluttyyleihin sekä rohkeampaan mausteiden käyttöön. Niinpä onkin tavallaan virkistävää, että Brewcats on uskaltautunut tekemään tällaisen jokseenkin konstailemattoman ja ruokakauppavahvuisen kullankeltaisen lagerin. Mistään bulkkikeppanasta ei toki silti ole kyse, vaan humalointi on tyyliin nähden sangen ronski, ei kuitenkaan epämiellyttävässä määrin.\nOluesta löytyy mukavasti hiilihappoisaa raikkautta ja hiven tekijöiden lupaamaa sitruunaisuuttakin, mutta varsinainen tikifiilis jää kyllä etiketin tasolle, jos nyt ei lasketa sitä, että kyllähän tätä voi hyvinkin kuvitella juovansa vaikkapa kuuman kesäpäivän iltana merenrannalla auringonlaskua katsellessaan. Toisaalta kun olutta tosiaan ei ole maustettu millään eksoottisilla (tai vähemmänkään eksoottisilla) hedelmillä, ehkä siltä ei niiden makua pidä odottaakaan; toivottavasti saan joskus testipenkkiin myös samojen panijoiden mango-IPA:n. Jos kotimaisuusbonusta ei oteta huomioon, tämäntyylistä olutta hakiessani kääntyisin ehkä ennemmin tšekkipilsnerien puoleen. Ei hassumpi janonsammuttaja silti, kannattaa kokeilla jos eteen sattuu.\nLähettänyt Lauri klo 21.01 Ei kommentteja:\nMuista kuin sitrushedelmistä tikicocktaileissa taitaa kaikkein useimmin esiintyä passionhedelmä, ja hyvästä syystä: sen lisäksi, että se on itsessään erittäin hyvänmakuinen, se myös sopii hienosti yhteen kirpeiden sitrusmehujen kanssa. Ainakin omaan suuhuni se on juuri sopiva tuomaan kaikenlaisiin drinkkeihin trooppisen ja eksoottisen vivahteen, ei liian kotoisa muttei myöskään liian vieras. Toinen tällainen on kookospähkinä, mutta siinä missä kookosta jotkut vihaavat, veikkaanpa että passionhedelmän makua harva pitää epämiellyttävänä.\nAinakin Oulun kokoisessa kaupungissa passionhedelmiä on yleisesti saatavilla, eikä pienemmälläkään paikkakunnalla kannattane luopua toivosta. K-citymarketeista ja Prismoista niitä pitäisi löytyä helposti, K-supermarketeista ja isommista S-marketeistakin vähintään kohtalaisella todennäköisyydellä. Kilohintaa niillä on sen verran, ettei niitä tule popsittua välipalaksi samaan malliin kuin banaaneja, mutta drinkkitarpeiksi niitä raskii kyllä jokusen ostaa silloin tällöin. Kypsän passionhedelmän tunnistaa siitä, että se on ryppyinen joka puolelta; kaupan hyllystä löytyvät ovat usein raa'anpuoleisia, mutta ne kypsyvät kun niiden antaa olla huoneenlämmössä viikon tai pari.\nDrinkkeihin passionhedelmä tulee usein siirapin muodossa. Beachbum Berry suosittelee tekemään passionsiirapin sekoittamalla tavalliseen sokerisiirappiin pakasteena myytävää passionhedelmän hedelmälihaa, mutta koska en ole moista tuotetta onnistunut kotikaupunkini kaupoista löytämään, olen tehnyt oman siirappini tuoreista hedelmistä tällä Stir and Strain -blogista löytämälläni reseptillä:\nrunsas dl passionhedelmien sisusta\nLisää kattilaan sokeri, vesi ja koverrettujen hedelmien hedelmäliha ja siemenet. Kiehauta seos keskilämmöllä hämmennellen. Nosta kattila levyltä ja sekoita mukaan kahden erilleen jätetyn hedelmän sisukset. Peitä kannella ja anna seistä pari tuntia. Siivilöi ja pullota.\nKun valmiiseen siirappiin lisää vielä pari-kolme senttilitraa vodkaa, se säilyy jääkaapissa varsin hyvin – ja se on sitä paitsi niin herkullista, ettei yhtä satsia todennäköisesti saa kovin moneksi viikoksi edes riittämään. Siivilään jäänyttä makeaa passionhilloa ei kannata heittää pois, vaan senkin voi säilöä jääkaappiin ja syödä vaikkapa vaniljajäätelön kera. Luonnollisesti sen voi myös käyttää drinkkeihin; kokeile esimerkiksi korvata sillä sokerisiirappi Banana Daiquirissa, mikäli hampaissa ritisevät siemenhippuset eivät häiritse.\nUutta siirappia täytyy tietysti heti päästä kokeilemaan, ja siihen sopii oivallisesti Stir and Straininkin ehdottama Hurricane. Drinkki on peräisin Beachbum Berryn kotikaupungista New Orleansista, jossa sen kehitti 1940-luvulla entinen salakapakoitsija Pat O'Brien (tai joku hänen työntekijänsä). Arvostetummista juomista kuten viskistä oli sota-aikana pulaa, mutta rommista sen sijaan ylitarjontaa, jopa siinä määrin että viskiä saadakseen baarinpitäjien oli pakko ostaa samalla moninkertainen määrä rommia. Niinpä vaikka O'Brienin paikka ei varsinainen tikibaari ollutkaan, hän alkoi tarjoilla tätä hyvinkin tikihenkistä sekoitusta päästäkseen eroon kaikesta siitä rommista:\n6 cl passionhedelmäsiirappia\n12 cl tummaa jamaikalaista rommia (esim. Myers's)\nKaada kaikki ainekset shakeriin ja lisää runsaasti jäämurskaa. Ravista ja kaada siivilöimättä hurricane-lasiin. Lisää vielä jäätä niin että lasi tulee täyteen. Tuunausvinkki: Lisää 6 cl vadelmasosetta, tee drinkki muuten samalla tavoin.\nHurricane-lasi on suurikokoinen (6 dl tai enemmänkin) jalallinen lasi, joka muistuttaa muodoltaan myrskylyhtyä, mistä juoma kaiketi saikin nimensä. Koska en sellaisia omista, ja koska reilu desi rommia on aikamoinen tujaus yhdellä kertaa juotavaksi, puolitin määrät ja käytin lasina vajaan neljän desilitran vetoista aromilasia. Puolikkaaseenkin drinkkiin menee jäitä ihan reippaasti: käytin ravistamiseen kokonaisen Eskimo-pussillisen ja lisäsin vielä lasiin puoli pussillista. Pat O'Brien's on muuten edelleen toiminnassa New Orleansissa, sekä nykyisin myös Orlandossa ja San Antoniossa; luotettu matkaoppaamme Berry suosittelee erityisesti New Orleansin patiobaaria, mutta kehottaa tilaamaan ennemmin oluen kuin Hurricanen, joka ei kuulemma ole enää entisensä.\nAjoittain tikicocktailien resepteissä kysytään passionsiirapin sijaan passionmehua tai -sosetta. Näihin tilanteisiin en ole vielä tyydyttävää ratkaisua löytänyt: valmiiden tuotteiden metsästäminen kaupoista ei ole toistaiseksi tuottanut tulosta, ja toisin kuin siirapin, näiden tekeminen itse tuoreista hedelmistä ei tunnu oikein mielekkäältä ajatukselta. Passionmehua olen joskus yrittänyt approksimoida laimentamalla vedellä passionsiirappia kuten mehutiivistettä – tiedä häntä, kuinka lähellä oikeaa asiaa lopputulos on ollut, mutta luultavasti ainakin lähempänä kuin ruokakauppojen trooppiset mehut, joissa passionhedelmää on ehkä prosentti tai pari. Voi olla, että tässäkin asiassa vastaus löytyy verkosta; pikaisella haulla esimerkiksi Amazonista löytyy yhtä sun toista mahdollisesti käyttökelpoista, joskaan kaikki myyjät eivät tietenkään toimita tuotteita Suomeen. Palaan ehkä asiaan, kunhan olen paremmin perehtynyt siihen, mitä on tarjolla ja mihin hintaan. Sitä odotellessa vinkit ovat toki tervetulleita!\nLähettänyt Lauri klo 14.33 Ei kommentteja:\nTunnisteet: Beachbum Berry, cocktailit, hedelmät, historia, kaupat, raaka-aineet, ravintolat, reseptit, siirapit, spotlight, tein itse ja säästin\nHuh hah hei! Johdatus rommeihin\nRommin alkukoti on eurooppalaisten siirtomaavaltojen Karibian saarille sekä Keski- ja Etelä-Amerikkaan perustamilla sokeriplantaaseilla. Sokerinjalostuksen sivutuotteena syntyy siirappimaista ja edelleen huomattavan sokeripitoista melassia, jonka sokerit lienevät alun perin käyneet alkoholiksi villihiivojen vaikutuksesta. Tislaamalla näin syntynyt alkoholipitoinen neste saatiin rommia. Edelleen useimmat rommit tehdään sokeriteollisuuden sivutuotteista, mutta myös sokeriruo'osta puristettua mehua käytetään; tästä lisää hieman jäljempänä.\nSokeriruo'on korjuuta Intiassa. (Lähde: pixabay.)\nRommi, kuten muutkin väkevät alkoholijuomat, on välittömästi tislauksen jälkeen kirkasta ja saa mahdollisen värinsä kypsytyksen aikana puusta, tyypillisesti tammitynnyreistä. Rommeihin saatetaan tosin myös lisätä väriä sokerikulöörillä, joten tummanruskea väri ei ole sinällään mikään tae korkeasta iästä. Sama pätee toiseenkin suuntaan, eli rommi ei välttämättä ole nuori vaikka se olisi vaaleahko tai täysin kirkaskin, ja aivan raakoihin tisleisiin tuskin kannattaa koskeakaan. Mitään yleistä standardia rommin iän tai kypsyyden ilmoittamiseen ei ole: jotkut tuottajat käyttävät tasokkaampien rommiensa etiketeissä viskeistä tuttuja age statement -lukuja, jotkut vanhuuteen viittaavia sanoja kuten añejo tai vieux, ja jotkut aivan geneerisiä laatuun viittaavia sanoja kuten premium tai reserve.\nSuomessa esimerkiksi Alko jaottelee valikoimansa rommit yksinkertaisesti vaaleisiin ja tummiin. Monissa drinkkiohjeissa haetaan näiden ääripäiden väliin osuvia rommeja, joista käytetään englanniksi yleensä adjektiivia gold tai amber. Vakiintuneen suomenkielisen termin puutteessa kutsun tällaisia rommeja puolitummiksi – kömpelöhkö termi, myönnettäköön, muttei mielestäni sen kömpelömpi kuin "kultainen" tai "meripihkainen", ja ainakaan tällä tavalla kenenkään ei tarvitse turvautua oikeansorttisen rommin valinnassa Tikkurilan värikarttaan.\nLeikattua venezuelalaista sokeriruokoa.\n(Lähde: Flickr, kuvaaja: Rufino Uribe.\nJulkaistu lisenssillä CC BY-SA 2.0.)\nRommien rotuerottelu ei suinkaan pääty tähän, vaan yleensä tikiresepteissä kehotetaan käyttämään nimenomaan jostain tietystä maasta kotoisin olevaa rommia, joskus jopa aivan tiettyä merkkiä. Tälle on syynsä: Karibian espanjalaisella, englantilaisella ja ranskalaisella kielialueella on kullakin oma rommityylinsä, ja jonkin verran tyylieroja on myös kielialueiden sisällä. Ei siis ole aivan yksi lysti, mitä rommia milloinkin käyttää, ja rommien vaihtelevasta luonteesta johtuen samaan drinkkiin voi hyvin tulla kahta tai kolmea, joskus neljääkin erilaista rommia, joista jokainen tuo makuun oman ulottuvuutensa. Alla esittelen rommityyppejä, joita tikidrinkkejä miksailevan kannattaa baarikaappiinsa varata.\nUseimmin tarvittavat rommit\nPuertoricolaiset rommit: Näihin törmää drinkkiohjeissa kaikkein useimmin, otaksuttavasti koska ne ovat rommeiksi suhteellisen neutraalin makuisia ja sopivat siten monenlaisten sekoitusten pohjaksi. Tunnetuin merkki on epäilemättä Bacardi, jota varmaan löytyy jokaisen peräkylänkin Alkosta, mutta ennemmin kannattaa satsata samantyylisiin mutta maukkaampiin kuubalaisiin rommeihin. Alko myy vaaleaa kolmevuotiasta Havana Clubia, mutta puolitumma Añejo Especial on harmi kyllä valikoimasta poistunut. 7-vuotias HC on jo hivenen tyyriinpuoleinen cocktaileihin roiskittavaksi, mutta mikäli hinta ei ole este, siitä vain. Arvostelujen perusteella hyvältä vaikuttaa myös venezuelalainen Diplomático Reserva, joka on litrahinnaltaan hieman huokeampi, vaikka sitä myydäänkin vain 0,35 litran pullossa. Verkkokaupassa asioivan kannattaa harkita hinta-laatusuhteeltaan oivallisia nicaragualaisia Flor de Caña -rommeja.\nJamaikalaiset rommit: Toiseksi yleisin rommityyli tikidrinkeissä, näissä maistuu jo selvemmin raaka-aineena käytetty melassi. Alko tarjoaa tässä kategoriassa toista globaalia brändiä Captain Morgania, mutta jos verkosta tilaaminen on vaihtoehto, Myers's on suositeltavampi tumma perusjamaikalainen. Jos rahasta ei ole puutetta, 12-vuotias Appleton Estate Extra sopii hifistelyyn ja on erittäin juotavaa sellaisenaankin. Myös Appleton on aikanaan Alkon valikoimassa ollut mutta sittemmin poistunut, kuten myös jamaikalaisista, trinidadilaisista ja guyanalaisista tisleistä sekoitettu Huracán, jota olen ajoittain käyttänyt puhtaan jamaikalaisen korvikkeena. (Muistattehan, mitä sanoin Alkon valikoiman turhauttavuudesta?) Tilausvalikoiman bermudalainen Gosling's Black Seal saattaa toimia jamaikalaisen sijaan ainakin joissakin drinkeissä, mutta omakohtaista kokemusta minulla ei siitä ole. Puolitummia jamaikalaisia Alkossa ei ole tarjolla laisinkaan, verkkokaupoista kannattaa etsiä esimerkiksi Appleton Estaten Special Goldia tai V/X:ää.\nDemerara-rommit: Peräisin Guyanan keskiosista Atlantin valtamereen virtaavan Demerara-joen alueelta, josta myös demerara-ruokosokeri on alkujaan kotoisin. Guyana sijaitsee Etelä-Amerikan mantereella, mutta se lasketaan kuuluvaksi englanninkieliseen Karibiaan – se on itse asiassa ainoa Etelä-Amerikan valtio, jossa englanti on virallisena kielenä. Guyanalaiset rommit muistuttavatkin tyyliltään jamaikalaisia, mutta ne ovat vielä voimakkaampia, usein savuisiksi luonnehdittuja. Alko myy Demerara Distillersin 12-vuotiasta El Doradoa, joka onkin hyvä vaihtoehto; toinen tunnettu merkki on Lemon Hart. Erityismaininnan ansaitsee 75,5-prosenttinen Lemon Hart 151, joka esiintyy usein erityisesti tikin kultakauden resepteissä. Edistyneempien tikiharrastajien keskuudessa vallitseva konsensus tuntuu olevan, että kunnollista korviketta LH151:lle ei kerta kaikkiaan ole, ja sen ajoittain heikko saatavuus on tehnyt siitä varsinaisen Graalin maljan. Verkkokaupoista tätäkin voi silti löytää, joskin kaikkein vannoutuneimmat tikifanaatikot saattavat olla sitä mieltä, ettei sen nykyinen inkarnaatio vedä vertoja alkuperäiselle.\nBarbadoslaisen Mount Gay Distilleryn\nkuvaaja: Captmondo. Julkaistu\nHarvemmin tarvittavat rommit\nBarbadoslaiset rommit: Barbados pitää itseään saarena, jolla rommi keksittiin – kuinka oikeutetusti, sitä en lähde arvioimaan, mutta hyviä rommeja siellä joka tapauksessa tehdään. Tikicocktaileissa käytettäviä puolitummia barbadoslaisia Alkossa on tarjolla peräti kaksi, Mount Gay Eclipse ja Plantation Barbados Grande Reserve, kelpo vaihtoehtoja molemmat. Beachbum Berryn suosittelemia Cockspur- ja Doorly's-merkkejä myydään verkkokaupoissa. Karibian englantilaisen kielialueen tuotteina barbadoslaiset ovat teoriassa Alkon tarjonnasta lähin vastine puolitummalle jamaikalaiselle, mutta erot ovat silti havaittavia; itse käyttämistäni rommeista Plantation Barbados on maultaan selvästi pehmeämpi ja makeampi kuin Appleton V/X.\nMartiniquelaiset rommit: Martiniquen saari on Ranskan merentakainen alue ja kuuluu siten ranskankieliseen Karibiaan, jossa rommin raaka-aineena käytetään usein melassin asemesta sokeriruokomehua. Ranskankielinen nimitys tällaisille rommeille on rhum agricole, "maatalousrommi", kun taas melassista tai muista teollisuuden sivutuotteista tehdyt rommit ovat rhum industriel. Caipirinhasta tuttu brasilialainen cachaça, jonka olen jo aiemmin ohimennen maininnut, tehdään myös sokeriruokomehusta, ja se on siten periaatteessa agricole-rommi, vaikkei sitä sellaiseksi olekaan tapana nimittää.\nMartiniquelaisia rommeja, tai agricole-rommeja ylipäätään, ei Alkon valikoimasta löydy. Saint James Heritage on perinteisen martiniquelaisen rommitalon tuote, mutta se on sekoitettu kuuden Karibian saaren rommeista eikä siten sovi luontevasti oikein mihinkään kategoriaan, joskin makunsa puolesta se voisi kenties toimia korvikkeena puolitummalle jamaikalaiselle rommille barbadoslaisia paremmin. Verkkokaupoista kannattaa hakea esimerkiksi Saint Jamesin vanhoja agricoleja tai Clement VSOP:tä, joista tosin saa varautua kärsimään hyvinkin VSOP-konjakin hinnan verran. Martiniquelaista rommia kuitenkin tarvitaan verrattain harvoin, ehkäpä agricole-rommien omintakeisen luonteen vuoksi, joten uutta pulloa ei heti tarvitse olla hankkimassa. Laadukas agricole on sitä paitsi tärkeä komponentti autenttisessa Mai Taissa, joten tässä kohtaa pihistely ei kannata.\nVaikka karibialaiset rommit ovatkin tunnetuimpia, rommia tuotetaan nykyisin joka puolella maailmaa – jopa Ahvenanmaalla, jossa hedelmäviineistään, likööreistään ja Apelbrand-omenabrandystään (aiemmin Ålvados) tunnettu Tjudön viinitila tekee leikkisästi Kobba Libreksi nimettyä rommia sokerijuurikasmelassista. Kobbaa voi ostaa Alkon tilausvalikoimasta, mutta valitettavasti myyntierä on 12 puolen litran pulloa, joille tulee hintaa kuusi ja puoli sataa euroa, joten ihan pelkästä uteliaisuudesta sitä ei raski tilata. Jos joku lukijoista on tätä erikoisuutta päässyt maistamaan, kommentit ovat tervetulleita!\nLähettänyt Lauri klo 18.55 1 kommentti:\nTunnisteet: historia, kaupat, Mai Tai, perusteet, raaka-aineet, rommit\nEnsimmäinen ongelma, johon omaa kotitikibaaria perustava Suomessa todennäköisesti törmää, on raaka-aineiden hankinta. Tämä koskee myös joitakin alkoholittomia aineksia, mutta erityisesti väkeviä alkoholijuomia, joiden suhteen olemme perinteisesti olleet kansallisen monopolimme armoilla. Tässä tekstissä käyn läpi tavalliselle suomalaiselle tarjolla olevia mahdollisuuksia baarikaappinsa täyttämiseen.\nUseimmissa tarpeissani Alko on palvellut minua hyvin, mutta tikijuomien aineksia metsästävälle Alkon valikoima on omiaan aiheuttamaan turhautumista. Erityistä päänvaivaa tuottavat rommit, joita hyvin varustettuun tikibaariin kuuluu helposti kymmenkunta erilaista, mutta myös useita tärkeitä liköörejä on turha Alkon hyllyistä etsiä, puhumattakaan cocktailsiirapeista, joita on tarjolla vain paria eri sorttia. Alkon kautta on tosin mahdollista ostaa erikoistilauksena tuotteita myös valikoiman ulkopuolelta, mutta tilausehdot eivät ole erityisen houkuttelevat: tilauksen käsittely kestää vähintään kuukauden, kutakin tuotemerkkiä on tilattava kerralla vähintään laatikollinen ja toimituskuluja peritään 40 euroa per tuotemerkki. Nähtäväksi jää, miten Alkon loppuvuodesta avautuvaksi kaavailtu verkkokauppa muuttaa asioita.\nRommia on siinä monenlaista, mutta mistä niitä saa?\nNiin, se (surullisen)kuuluisa Viron viinaralli. Toisesta EU-jäsenmaasta saa Suomeen tuoda alkoholijuomia vapaasti omaan käyttöön, mutta käytännön rajoituksia asettaa tietenkin se, millä kulkupelillä matkustaa. Lentomatkailijana ei kovin suuria lasteja pysty tuomaan, mutta onnistuneet täsmäostokset ovat toki silloinkin mahdollisia, joten kannattaa pitää yllä vaikkapa puhelimen muistikirjassa ajantasaista puutelistaa.\nVerkosta tilaaminen on ilman muuta kätevin vaihtoehto, joskin lain näkökulmasta jossain määrin harmaata aluetta. Toisin kuin matkustajatuonnissa, verkon kautta tilatuista alkoholijuomista täytyy suorittaa valmisteverot Suomeen; Tullin ohjeiden mukaan etämyynnissä verovelvollinen on myyjä, etäostossa puolestaan ostaja. Se, onko kyse etämyynnistä vai -ostosta, riippuu puolestaan siitä, järjestääkö tuotteiden kuljetuksen myyjä vai ostaja. Etäostoon liittyvä byrokratia on tehty ostajalle sen verran hankalaksi, että siihen tuskin monikaan ryhtyy, jos vaihtoehtona on etämyyjältä ostaminen.\nJotta asia ei olisi näin yksinkertainen, Valviran ohjeen mukaan nimenomaan ostajan on huolehdittava juomien kuljetuksesta Suomeen, koska muutoin myyjäyrityksen toiminta rinnastuu alkoholin myyntiin Suomen maaperällä ja rikkoo siten Suomen alkoholilakia. Verkkokeskusteluissa Valviran kanta usein kiistetään viittaamalla EU-tuomioistuimen ratkaisuun ns. Rosengren-tapauksessa, joka ei kuitenkaan koskenut yrityksen oikeutta alkoholin etämyyntiin vaan yksityishenkilöiden oikeutta alkoholin maahantuontiin, joten ratkaisun merkitystä on ehkä ylitulkittu. Tuomioistuimen viime vuonna antama päätös koskien Helsingin käräjäoikeuden Alkotaxi-jutussa langettamaa tuomiota piti etämyynnin kieltoa lähtökohtaisesti tavaroiden vapaan liikkuvuuden vastaisena, mutta mahdollisesti hyväksyttävänä tietyin ehdoin, joiden täyttyminen Suomen tapauksessa jätettiin Helsingin hovioikeuden harkittavaksi. Odotettavissa tuskin on, että hovioikeus lähtisi haastamaan kansallista alkoholipolitiikkaa kumoamalla käräjäoikeuden tuomion.\nSe, miten nämä lakikommervenkit lopulta vaikuttavat ostajan elämään, on sitten vielä oma lukunsa. Tullin tiedetään lisänneen alkoholilähetyksiin kirjeitä, joissa yleisluontoisesti muistutetaan, että alkoholin verkkokaupassa valmisteverot on maksettava, mutta sen kummempaa juridista merkitystä näillä ei ole. Lähetysten takavarikointi on ainakin periaatteessa yksi keino puuttua laittomaksi epäiltyyn kauppaan, mutta tiedossani ei ole, onko siihen todella ryhdytty. Sitäkään en tiedä, miten Tullin aikeet periä veroja Suomeen alkoholia etämyyneiltä yrityksiltä ovat toteutuneet, enkä sitä, onko näiden yritysten mahdollista joutua oikeudelliseen vastuuseen Suomen alkoholilain rikkomisesta. Entä syyllistyykö ostaja jonkin sortin laittomuuteen asioidessaan alkoholin etämyyjän kanssa? Epäselvyyksiä piisaa. Jotkin verkkokaupat ainakin väittävät hoitavansa niin kuljetuksen kuin verotusasiatkin pilkulleen niin kuin Suomen viranomaiset vaativat, mutta näissä olosuhteissa katson viisaimmaksi olla nimeämättä mitään tiettyjä kauppoja. Suosituksia kaipaavat löytävät niitä kyllä netistä varsin helposti.\nTämä on sitten ehdottomasti hauskin vaihtoehto – jos siis tykkää puuhastella keittiössä, ja miksipä ei tykkäisi, jos kerran cocktailien miksailu kiinnostaa. Etenkin makusiirappeja voi ja kannattaa värkkäillä itse, monesti oikeanlaisia ei kaupasta edes saa ja kotitekoisilla aineksilla on hyvä tehdä vaikutus vieraisiin. Myös joitakin liköörejä voi varsin helposti (ja laillisesti) valmistaa kotioloissa. Cocktailreseptien ohella aion jakaa blogissa ohjeita myös näiden tekemiseen.\nLähettänyt Lauri klo 18.02 Ei kommentteja:\nTunnisteet: kaupat, liköörit, matkailu, raaka-aineet, rommit, siirapit, tein itse ja säästin, yhteiskunta\nDaiquiri: tikin pyhä kolminaisuus\nEnsimmäisen drinkin aika! Aluksi kuitenkin hieman pohjia. (See what I did there?) Kuten aiemmin mainitsin, monilla on ehkä tikicocktaileista sellainen mielikuva, että ne ovat kammottavan imeliä, mutta tämä johtuu yksinomaan siitä, että tikin kultakauden hiivuttua trooppisten drinkkien laatuun ei enää viitsitty panostaa silloin harvoin, kun joku vielä erehtyi sellaisen tilaamaan. Hyvässä tikidrinkissä makeus on tasapainossa happamuuden kanssa, ja lähes aina drinkkien perustana onkin kolmen ainesosan harmonia: rommin, sokerin (yleensä siirapin muodossa) ja limemehun (tai sitruunamehun). Pelkästään nämä kolme raaka-ainetta yhdistämällä saadaan Daiquiri.\nKuubalaisesta Daiquirín kylästä nimensä saanut drinkki ei ole varsinainen tikicocktail, mutta sitä voidaan pitää eräänlaisena tikikaavan äärimmilleen vietynä pelkistyksenä. Samantyyppisiä sekoituksia ovat ranskankielisellä Karibialla suosittu Ti' Punch sekä Jamaikalta lähtöisin oleva Planter's Punch, joka tosin on kehittynyt sangen kauas alkuperäisestä muodostaan. Samaan joukkoon voidaan lukea myös brasilialainen Caipirinha, jossa käytettävää cachaça-sokeriruokoviinaa voidaan pitää rommin alalajina – tästä lisää joskus myöhemmin. Valitsin juuri Daiquirin paitsi siksi, että se on itsessään kansainvälinen klassikko, myös siksi, että siihen perustuu yksi suosikkitikidrinkeistäni, jota on myös itse helppo muunnella.\nLimemehusta on syytä todeta, että se tulisi aina puristaa itse; valmiilla mehulla fuskaaminen ei kannata, vaikka kiusaus siihen voikin olla kova, jos on tekemässä drinkkejä isommalle vierasjoukolle. Sama koskee sitruunamehua. Nyrkkisääntönä yhdestä limestä tulee mehua kolme-neljä senttilitraa, yhdestä sitruunasta tuplasti sen verran, mutta määrä tietenkin vaihtelee hedelmän koon ja mehukkuuden mukaan. Muita mehuja voi hyvin ostaa valmiina, mutta laatuun kannattaa niissäkin panostaa, vaikka arkiaamiaispöydässä joisikin tyytyväisenä Pirkkaa. Esimerkiksi Tropicana-merkkiset appelsiini- ja greippimehut ovat hyviä.\nNo nyt sitten viimein se resepti. International Bartenders Associationin (IBA) virallisen ohjeen mukaan sokeri tulee juomaan siirapin muodossa, mutta luottakaamme tässäkin asiassa Beachbum Berryyn, jonka mukaan kiinteä sokeri toimii Daiquirissa paremmin. Siispä näin:\n2 tl valkoista (ruoko)sokeria\n6 cl vaaleaa kuubalaista rommia\nKaada shakeriin sokeri ja limemehu, sekoita kunnes sokeri on liuennut. Lisää rommi. Täytä shaker jäillä ja ravista. Siivilöi cocktaillasiin.\nRommiksi soveltuu hyvin Havana Club Añejo 3 Años, jota saa Alkosta. Jos limemehun määrä näyttää hankalalta, syynä on se, että amerikkalaisissa lähteissä nestemäärän perusyksikkö on unssi, tai tarkkaan ottaen fluid ounce (fl oz). Onnekkaasti yksi unssi on niin lähellä kolmea senttilitraa, ettei erotuksella ole käytännön merkitystä, mutta puolikkaiden saati neljännesunssien mittaaminen tarkasti täälläpäin tavallisimmin käytetyillä kahden ja neljän senttilitran jiggereillä vaatii jo melkoisen vakaata kättä ja hyvää arviointikykyä. Itse tyydyn yleensä jiggereihin ja silmämääräiseen tarkkuuteen, mutta vähemmän suurpiirteiset voivat toki turvautua keittiömittoihin: ruokalusikka on suoraan puoli unssia eli 15 ml, joten Daiquirin vaatima ¾ fl oz = 1½ rkl. Jos tämäkään tarkkuus ei tunnu riittävältä, apuna voi käyttää myös teelusikkaa (5 ml) tai jopa maustemittaa (1 ml), mutta onko tällaiseen tarkkuuteen pyrkiminen enää mielekästä, sen päättäköön kukin itse omalla kohdallaan.\nDaiquiri-teemasta tunnetaan lukemattomia muunnelmia; esimerkiksi Ernest Hemingwayn Kuuban-vuosinaan ahnaasti nauttima Papa Doble sisältää rommin ja limen ohella greippimehua ja maraschino-kirsikkalikööriä. Tämä floridalaisen Mai-Kai-ravintolan tarjoilema tikivariantti puolestaan on eräänlainen rommilla terästetty lyhyt banaanismoothie:\n4½ cl puolitummaa puertoricolaista rommia\nLisää kaikki ainekset blenderiin ja aja aivan tasaiseksi, vähintään 30 sekuntia suurella nopeudella. Kaada siivilöimättä cocktaillasiin.\n"Banaanitaikuri" sopii erinomaisesti vaikkapa jälkiruokacocktailiksi – se on maultaan pehmeä ja täyteläinen, valmistuu näppärästi kerralla koko porukalle ja on yksinkertaisuudestaan huolimatta vieläpä varsin näyttäväkin. Reseptin isä on Mariano Licudine, joka monien tiki-bartenderien tavoin oli Filippiineiltä kotoisin, syntynyt Manilassa vuonna 1907 (joka sattumoisin on myös Donn Beachin syntymävuosi). Mariano työskenteli baarin kakkosmiehenä Chicagon Don the Beachcomberissa, kunnes Mai-Kain perustajaveljekset Bob ja Jack Thornton palkkasivat hänet ravintolaansa ykkösbaarimestariksi, mitä vakanssia hän sitten hoitikin eläkkeelle jäämiseensä saakka. Marianon myötä Mai-Kai sai tukun Don the Beachcomberin drinkkireseptejä, mutta Mariano keksi myös lukuisia omia drinkkejään, ja näemmekin varmasti poimintoja hänen reseptivihostaan jatkossakin.\nPuertoricolaisen rommin voi Banana Daiquirissa (ja muissakin drinkeissä) hyvin korvata samantyylisellä kuubalaisella rommilla kuten Havana Club Añejo Especialilla, joka kuitenkin on valitettavasti Alkon valikoimasta poistunut. Alkon tarjonnasta tilausvalikoiman Bacardi 8 Años on tiettävästi hyvä, mutta myös jonkin verran hintavampi. Vaaleakin rommi toiminee, mutta juomasta ei silloin tule aivan yhtä maukas. Kirjoitan joskus lähiaikoina laajemmin eri rommityypeistä, tiettyjen rommien korvaamisesta toisilla samankaltaisilla, hyväksi havaituista merkeistä sekä siitä, mistä niitä voi ostaa.\nSokerisiirappia (simple syrup) puolestaan on todella helppoa tehdä itse: pane kattilaan tilavuussuhteessa 1:1 sokeria ja vettä, hämmennä miedolla lämmöllä kunnes sokeri on kokonaan liuennut, anna jäähtyä ja pullota. Modo-merkkistä sokerisiirappia saa mm. Alkosta, mutta oikeastaan ainoa syy ostaa sitä on sen parempi säilyvyys, omatekoinen nimittäin alkaa jääkaapissa säilytettynäkin ilman säilöntäaineita ennen pitkää homehtua. Jos siirappi ei ole kovin ahkerassa käytössä, sen elinikää voi pidentää lisäämällä siihen hieman vodkaa tai jotain muuta neutraalin makuista alkoholia. Sama pätee muihinkin kotitekoisiin siirappeihin.\nKuten perus-Daiquiria, myös Banana Daiquiria voi muunnella loputtomiin. Banaanin sijaan tai ohella juomaan voi käyttää jotain muuta hedelmää, vaikkapa mangoa tai kotoisammin mansikkaa. Lisää vaihtelua saa korvaamalla sokerisiirapin makusiirapilla, ja erilaisia rommeja voi myös kokeilla. Uuden ulottuvuuden makuun ja uusia muuntelumahdollisuuksia saa lisäämällä tilkan likööriä. Kerro oma suosikkiversiosi kommentissa!\nTunnisteet: Beachbum Berry, cocktailit, Daiquiri, hedelmät, IBA, kaupat, Mariano Licudine, mehut, niksit, perusteet, raaka-aineet, ravintolat, reseptit, rommit, siirapit, tein itse ja säästin, välineet\nEnnen ensimmäisen drinkkiohjeen esittelyä ajattelin vielä paneutua miltei kaikkien cocktailien peruskomponenttiin, joka vaikuttaa lopputulokseen ehkä enemmän kuin äkkiseltään luulisi: jäihin. Perinteisestihän jäiden tehtävänä on juoman jäähdyttäminen sekä kylmänä pitäminen (mikäli juoma tarjoillaan jäiden kera). Tällöin olennaista on lähinnä se, että jääpaloja on riittävän runsaasti, jotteivät ne ala sulaa liian nopeasti ja laimenna drinkkiä. Tärkeää on myös, että aineksia ravistetaan jäiden kera tarpeeksi pitkään; nyrkkisääntönä silloin on hyvä hetki lopettaa, kun kädet alkavat paleltua.\nTikidrinkit tehdään usein ravistamisen tai sekoittamisen sijaan blendaamalla, jolloin osa jäistä nesteytyy muiden ainesten sekaan ja vaikuttaa siten huomattavasti drinkin makuun ja vahvuuteen. Tällöin on syytä kiinnittää huomiota siihen, paljonko jäitä reseptissä kehotetaan käyttämään, sekä siihen, kuinka pitkään drinkkiä kehotetaan blendaamaan: näistä kahdesta riippuu, kuinka paljon jäätä muuttuu vedeksi ja kuinka paljon jää kiinteään muotoon pitämään drinkkiä kylmänä. Ainakin uutta reseptiä kokeillessa kannattaa aluksi noudattaa sitä tarkalleen, koska se, millaiseksi drinkin kehittäjä on sen tarkoittanut, on luultavasti hyvä lähtökohta – ohjetta voi toki sen jälkeen muokata oman makunsa mukaiseksi.\nOma lukunsa on sitten se, millaisessa muodossa jäät ovat. Jääpalat ovat kaikille tuttuja, mutta blendattavissa drinkeissä käytetään tavallisesti hienojakoisempaa jäämurskaa, jonka tekeminen kotioloissa voi yllättäen olla pienoinen ongelma. Cocktailkäyttöön soveltuvissa blendereissä on kyllä usein jäänmurskausohjelma, mutta ainakin omalla Wilfallani lopputulos on melko epätasainen ja muistuttaa suureksi osaksi lähinnä suojalunta. Blenderistä on tietysti tarpeen irrota sen verran tehoja, ettei jäistä ole sille vastukseksi, vaikkei sitä jäämurskan tekemiseen käyttäisikään. Erillisistä jäänmurskaimista minulla ei ole kokemusta, enkä sellaista oikeastaan keittiööni edes halua, koska suhtaudun hieman nihkeästi laitteisiin, joiden käyttötarkoitus on niin rajoittunut.\nJääpalojen murskaamista käsipelillä tuskin kannattaa edes mainita vakavasti otettavana vaihtoehtona. Onnekseni löysin Eskimo-jäämurskapussit, jotka toimivat kuten perinteiset jääpalapussit, mutta tekevät pienempiä jäitä. Toisin kuin jääpalapusseja, niitä ei myydä ihan joka ruokakaupassa, joten silloin kun niitä sattuu löytämään, kannattaa ostaa saman tien useampi pakkaus. Jäitä kannattaa myös tehdä pakastimeen kerralla reilu satsi, etenkin jos odotettavissa on vieraita: tyypillisesti yksi pussillinen riittää kahteen drinkkiin.\nLöyhästi jäihin liittyen tähän loppuun vielä pikku niksi: Cobbler-tyyppinen shaker, jollainen mm. Alkon myymään cocktailtarvikesettiin kuuluu ja jollaisen itsekin omistan, saattaa jäähtyessään joskus jumittua hyvinkin tiukasti kiinni. Hillopurkkien avaamiseen käytettävät kumilaput molemmissa käsissä auttavat,\nCobbler- eli kolmiosainen shaker,\nsekä esineitä, joilla sen saa auki.\nmutta jos niilläkään shakerin kannen irrottaminen ei ota onnistuakseen, lisäapuna voi käyttää vaikkapa baarilusikkaa, jollainen Alkon setistä myös löytyy. Lusikka tuetaan tiskipöytää vasten (mahdollisten roiskevahinkojen minimoimiseksi), ja toisella kädellä nakutellaan shakeria lusikkaa vasten siten, että lusikan kärki osuu suorassa kulmassa kansiosan reunaan. Muutamalla napakalla kopautuksella kannen pitäisi löystyä.\nLähettänyt Lauri klo 17.35 Ei kommentteja:\nTunnisteet: niksit, perusteet, raaka-aineet, välineet\nMoai-patsaita. (Lähde: pixabay.)\nTikikulttuurista käytetään englanniksi joskus myös nimitystä Polynesian pop, joka kiteyttääkin varsin hyvin sen, mistä ilmiössä on kyse: länsimaisesta populaarikulttuurista, joka ammentaa tärkeimmän inspiraationsa polynesialaisesta alkuperäiskulttuurista. Polynesialaisten kansojen, etenkin Uuden-Seelannin maorien, mytologiassa Tiki on keskeinen hahmo ihmisen luomiseen liittyvissä myyteissä, eräänlainen Aatami mutta mahdollisesti itsekin osin jumalallinen. Yleisnimenä tiki viittaa ihmishahmoisiin uskonnollisiin veistoksiin, joiden kaltaisia esiintyy monissa polynesialaisissa kulttuureissa; tunnetuin esimerkki tyylistä lienevät Rapa Nuin eli Pääsiäissaaren moai-kivipatsaat.\nTiki popkulttuurina perustuu vahvasti romantisoituun ideaan huolettomasta ja nautinnontäyteisestä elämästä eteläisen Tyynenmeren paratiisisaarilla. Ilmiö on sikäli erikoinen, että sen polkaisi käyntiin käytännössä yksi mies, ristimänimeltään Ernest Raymond Beaumont Gantt. Gantt reissaili nuorukaisena niin Karibialla kuin Tyynellämerelläkin ja asettui sen jälkeen Kaliforniaan, jossa hän kieltolain kumoamisen jälkeen avasi Don the Beachcomber -ravintolansa Los Angelesin Hollywoodissa. Don the Beachcomber on myös se lempinimi, jolla Gantt tultiin paremmin tuntemaan, ja lopulta hän vaihtoi virallisestikin nimekseen Donn Beach.\nDon the Beachcomber oli se alkuperäinen, maailman ensimmäinen tikibaari, jossa yhdistyivät Ganttin matkoillaan keräämät vaikutteet: rommicocktailit Karibialta, visuaalinen ilme Tyyneltämereltä. Ravintolaan palkattu kiinalainen keittiömestari teki kantonilaisia ruokia, joille annettiin polynesialaiselta kalskahtavat nimet, ja voittoisa yhdistelmä oli valmis. Myöhemminkään tikiravintolat eivät ole olleet ylen pikkutarkkoja sen suhteen, mistä ovat eksotiikkansa hakeneet, vaan Kaakkois-Aasia on kelvannut siinä missä Oseaniakin, ja niiden sisustuksessa ovat menneet iloisesti sekaisin erilaiset meri-, saari-, viidakko- ja etniset teemat, tikityylisiä veistoksia unohtamatta. Myös tikikokkien varta vasten kehittelemät "polynesialaiset" ruokalajit ovat olleet samaa romanttista fiktiota kuin tikikulttuuri muutenkin.\nTikiveistos Tiki-Ti-ravintolan seinällä.\n(Lähde: Flickr, kuvaaja: Sam Howzit.\nGanttin paikka oli siis joka tapauksessa välitön hitti, ja lisäksi aikamoinen julkkismagneetti, jossa viihtyivät mm. Howard Hughes, Marlene Dietrich ja Charlie Chaplin. Jäljittelijöitä ilmaantuikin pian, mutta varsinainen tikibuumi alkoi vasta toisen maailmansodan jälkeen, arvatenkin useiden syiden yhteisvaikutuksesta. Siinä missä ennen sotaa Tyynenmeren saaret olivat olleet amerikkalaisille enimmäkseen saavuttamatonta unelmaa, Pearl Harborin taistelusta alkaneen Tyynenmeren sodan seurauksena maassa oli nyt satojatuhansia ihmisiä, jotka olivat niillä todella käyneet – eivät toki kovinkaan romanttisissa merkeissä, mutta silti. Toisaalta sodan rasitusten ja kauhujen jälkeen tikibaarien tarjoamalle eskapismille lienee ollut kysyntääkin, vaikkeivät taistelut Pohjois-Amerikan mantereelle yltäneetkään. Tyynellämerellä laivastoupseerina palvellut James A. Michener kirjoitti kokemustensa pohjalta Pulitzer-palkitun novellikokoelman Tales of the South Pacific, joka lisäsi yleisön kiinnostusta alueeseen, kuten myös kirjaan perustuva Rodgersin ja Hammersteinin hittimusikaali South Pacific. Samoihin aikoihin Thor Heyerdahl teki kuuluisan tutkimusmatkansa Kon-Tiki-lautallaan, ja myöhemmin lisää löylyä heittivät vielä Havaijin muuttuminen territoriosta osavaltioksi sekä Havaijilla kuvatut Elvis Presleyn elokuvat.\nGantt itse palveli sodan aikana Euroopassa, millä välin firmaa hoiti hänen ex-vaimonsa ja liikekumppaninsa Sunny Sund, ja menestyksekkäästi hoitikin: ravintola kasvoi ketjuksi ja levittäytyi Kaliforniasta muualle maahan. Tunnetuimman kilpailijan, Oaklandiin ensimmäisen baarinsa perustaneen Victor "Trader Vic" Bergeronin yritys kasvoi myös ja laajeni ulkomaillekin, eikä kilpailu suinkaan siihen jäänyt: oli myös Luau, Mai-Kai, Tiki-Ti, Kon-Tiki, Pago Pago, Ports O' Call, Tonga Room, Aku Aku... 60-luvun jälkeen trendi alkoi kuitenkin hiipua, tikityyliä alettiin pitää mauttomana ja tikicocktailit saivat (ansaitsemattoman) maineen ällömakeina ja neonvärisinä "sateenvarjodrinkkeinä".\nTikibaarit eivät kuitenkaan missään vaiheessa kuolleet kokonaan pois, ja pari-kolme vuosikymmentä kestäneen notkahduksen jälkeen ne ovat nousseet uudelleen muotiin. Tiki-Ti Los Angelesissa, Tonga Room San Franciscossa ja Mai-Kai Fort Lauderdalessa ovat edelleen toiminnassa; Trader Vic's on nykyisin kansainvälinen ketju, ja Don the Beachcomber -nimikin on herätetty henkiin. Tikin uuteen tulemiseen merkittävän panoksen antanut Beachbum Berry avasi pari vuotta sitten oman Latitude 29 -ravintolansa New Orleansissa, ja onpa Suomessakin ollut tikiravintola, Kokomo Helsingin Punavuoressa, jo vuodesta 2011. Kokomossa olen Helsingin-visiiteilläni pari kertaa käynyt, ja enköhän siitä vielä muutaman sanan kirjoittanekin, mutta sen aika on joskus toiste. Odotatte nimittäin varmasti jo malttamattomina niitä drinkkiohjeita!\nLähettänyt Lauri klo 11.08 Ei kommentteja:\nTunnisteet: Beachbum Berry, design, Don the Beachcomber, historia, ravintolat, ruoka, taide ja viihde, tiki talk, Trader Vic\nSit and join me, big fella\nTikikulttuuri on kiehtonut minua jo pitkään; sikäli kuin muistan, varhaisin kosketukseni siihen tuli Sierran vuonna 1989 julkaiseman Codename: Iceman -seikkailupelin muodossa. Pelin alussa tarinan sankari, Yhdysvaltain merivoimien upseeri Johnny Westland, on viettämässä hyvin ansaittua lomaa Tahitilla autuaan tietämättömänä siitä, että hänet pian temmataan mukaan hurjaan agenttiseikkailuun. Poikamies kun on, Johnny voi vierailla hotellin baarissa etsimässä naisseuraa, ja baaritiskiltä löytyykin viehättävä vaaleaverikkö, joka pyytää häntä istahtamaan seurakseen Mai Taille. (Liian monta drinkkiä tosin johtaa pikaiseen game overiin, ja oikeasti Johnnyn on tarkoitus lähteä toisen naisen matkaan, mutta siitä ei tässä sen enempää.)\nItse peli on retropelaajienkin mielissä painunut pitkälti unholaan, ja luultavasti ihan hyvästä syystä: Sierran peleille ominaisten lukuisien kuolemien ja umpikujien ohella sitä vaivasivat Jim Wallsin "tarkista aivan kaikki ja tee jokainen asia täsmälleen annetun protokollan mukaan tai kärsi" -pelisuunnittelufilosofia, turhauttavat minipelit, pahasti reikäinen juoni sekä kehnosti viimeistelty toteutus. Yhden tai kaksi näistä peli olisi ehkä vielä kestänyt, mutta kaikki viat yhdessä ovat johtaneet siihen, ettei Icemania nykyisin muistella samanlaisella lämmöllä kuin vaikkapa saman puljun Space Questeja tai Leisure Suit Larryja, niin kunnianhimoinen ja teknisesti edistynyt kuin se aikanaan olikin. Trooppisen lomaparatiisin tunnelman peli kuitenkin onnistui välittämään, ja vaikutteille alttiin esiteinin mielessä siihen yhdistyi lähtemättömästi Mai Tai – kuulostaahan drinkki jo nimensäkin puolesta viekoittelevan eksoottiselta.\nSittemmin, kun kasvoin aikuiseksi ja pääsin käymään baareissa muutenkin kuin pelihahmojen välityksellä, olen ajoittain tilannut Mai Tain, kun olen sen drinkkilistalta spotannut tai paikka on muuten ollut sen oloinen, että sen todennäköisesti voisi sieltä saada. Se, mitä minulle on tuolloin tarjoiltu, on tuskin kahta kertaa ollut likikään samanlainen, mikä on ollut omiaan ruokkimaan – vai pitäisikö sanoa juottamaan? – kiinnostustani tikicocktaileihin ja yleisemminkin tikikulttuuriin. Muitakin vaikuttavia tekijöitä on toki ollut, mutta ehkä kaikkein eniten minua on kaivellut juuri se ristiriita, että kyseessä on yksi maailman tunnetuimmista cocktaileista, mutta silti juuri kukaan ei tunnu tietävän, miten se tehdään. Aiheeseen tutustuessani opin yhtä sun toista, mutta hämärän peittoon jäi edelleen se, mistä kaikki oikeastaan lähti liikkeelle: mitä siihen Mai Taihin oikein kuuluu ja millainen siitä pitäisi tulla?\nVastauksen kysymykseen tarjosi lopulta Jeff Berry, paremmin Beachbum Berrynä tunnettu amerikkalainen toimittaja-kirjailija-ravintoloitsija-miksologi. Tikiarkeologiksikin tituleerattu Berry on metsästänyt kirjojaan varten tikicocktailien alkuperäisiä reseptejä, mikä on ajoittain vaatinut melkoista salapoliisintyötä – parhaat reseptit kun ovat olleet kullanarvoisia liikesalaisuuksia, joihin vain harvat luotetut on vihitty, ja niiden keksijät ovat enimmäkseen jo viime vuosisadan puolella siirtyneet ajasta iäisyyteen. Berryn tuotannon (sekä eurooppalaisten alkoholiverkkokauppojen) löytäminen oli lopulta se tönäisy, joka sai minut vuosi sitten ottamaan kesälomaprojektiksi omakohtaisen tutustumisen tikijuomien romminhuuruisiin saloihin. Tänä vuonna päätin sitten laajentaa projektiani perustamalla tämän blogin.\nBlogin nimi on, myönnettäköön, etupäässä halpa sanaleikki hallituksemme lanseeraamien digi- ynnä muiden loikkien kustannuksella. Kuvastakoon se kuitenkin samalla sitä mielikuvitusloikkaa, jonka tikidrinkkiä siemaillessaan voi ottaa täältä Manner-Euroopan kolealta pohjoislaidalta Tyynenmeren palmusaarten valkohiekkaisille ja kirkasvetisille rannoille. Toivon mukaan kirjoitukseni myös auttavat tikistä kiinnostuneita lukijoita loikkaamaan ihmettelystä tekemiseen, kuten Beachbum Berryn neuvot auttoivat minua. Aikomuksenani on paitsi välittää eteenpäin Berryn parhaita viisauksia, myös jakaa omia vinkkejäni ja kokemuksiani, ja ajan mittaan toivottavasti uskaltaudun kehittelemään ja julkaisemaan ihka omiakin tikireseptejäni. Manuia!\nLähettänyt Lauri klo 10.41 Ei kommentteja:\nTunnisteet: Beachbum Berry, historia, Mai Tai, tiki talk


Aspergerin oireyhtymä heikentää toimintakykyä, mutta yhteiskunnan tuet puuttuvat (Asperger somessa, osa 5) |\nEtusivu blogi Aspergerin oireyhtymä heikentää toimintakykyä, mutta yhteiskunnan tuet puuttuvat (Asperger somessa, osa 5)\nkesäkuu 12, 2017 , Maura Ryömä, Kommentointi suljettu.\nSosiaalisen median Asperger-ryhmissä keskusteltiin keväällä Aspergerin oireyhtymän aiheuttamasta toimintakyvyn heikkenemisestä ja siihen liittyvästä tuen tarpeesta. Voisiko perustulo olla ratkaisu vai lisäisikö se vain entisestään assien ahdinkoa? Keskustelu oli rajattu tällä kertaa poikkeuksellisesti niihin ryhmäläisiin, jotka olivat saaneet virallisen diagnoosin.\n– Asperger on kyllä kohtuullisen veemäinen ominaisuus! Pystyn keskittymään täysillä ja omaksumaan sekä muistamaan helposti suunnattomia määriä asioita, mutta vastapainona stressin, varsinkin aistiylikuormituksen mukanaan tuoman, sietokyky on heikko. Nykyään joka paikassa on meteliä, kauppakeskuksessa taustamusiikki ja kuulutukset, kassat ja kylmälaitteet piippailevat, whatsupit vinkuvat, puhelimet soi … Seurauksena on hepuli ja uupumus lyhyessä ajassa.\n– Myös jatkuvan tavoitettavuuden vaatimus on kohtuuton. Puhelin voi piristä koska tahansa ja sitä oppii suorastaan pelkäämään. Puhelimessa kun on tavallistakin haasteellisempaa seurata toisten puhetta, ja taustalla on usein vielä jotain infernaalista äänimaisemaa. En osaa myöskään reagoida heti ja tehdä päätöksiä puhelinkeskustelun lomassa, vaan pitää saada miettiä asioita ensin omassa rauhassa.\n– Moni assi rinnastuu jotakin perussairautta sairastavaan, koska oireyhtymä heikentää kroonisesti työkykyä. Minä kykenisin niin sanottuun normaaliin työhön ehkä kahtena päivänä viikossa, mutta normaali työviikko jopa liki unelmien työympäristössä on jo liikaa. Joudun ponnistelemaan aivan yksinkertaisissa tehtävissä niin kovasti että uuvun, masennun ja tulen pakko-oireiseksi.\n– Minä käsitän sairaudella sellaisen tilan, joka muuttuu, eikä ole stabiili. Aspergeristahan ei pääse eroon esimerkiksi kuntoutuksella tai lääkkeillä.\n– Voisin pärjätä ihan normaalissa työelämässä vieläkin, jos työviikkoni olisi kolmen tai neljän päivän mittainen. Toimeentulon pitäisi olla silti riittävä perheellisellekin, koska rahan puute aiheuttaa lamaannusta. Stressaa kamalasti, kun aina joutuu laskemaan, mihin rahat riittää ja mihin ei. Yhteiskunnan taloudellisen tuen mahdollistama osa-aikaisuus olisi tärkeää, jotta pysyisin toimintakykyisenä, enkä uuvuttaisi itseäni sairaslomakuntoon.\n– Minä olisin elänyt mielelläni ”normaalia” elämää, johon katson kuuluvaksi normaalin opiskeluvauhdin, itsensä elättämisen palkkatyöllä ja jopa jälkeläisten hankkimisen. En kyennyt mihinkään noista, vaan vietän nyt loppuelämäni yksin kotona syöden kaurapuuroa.\n– Vammaispalvelujen pitäisi palvella ja vähintään alimman Kelan vammaistuen napsahtaa tilille joka kuukausi. Vaan ei tapahdu.\n– Perustulo takaisi paremman elämänlaadun myös asseille, kun työtä voisi tehdä oman kykynsä mukaan.\n– Mutta eikös perustulon saanti tarkoita asumistuen ja muiden tukien loppumista? Miten se parantaisi köyhän oloja?\n– Tuet pois ja perustulo tilalle, jotta säästyvät paperityöltä. Näin minulle on kertonut useampi, joka on perustuloa ajanut.\n– Kovin moni on kyllä puhunut että otetaan muut tuet pois. Kuulostaa hyvin ahdistavalta sellaisen kohdalla, joka ei ole työkykyinen.\nTässä sarjassa esitetään otteita tai koosteita Facebookin Asperger-ryhmien puheenvuoroista ja keskusteluista. Sarjan edelliset osat: 10.10.2016: Paras lääke ahdistukseen löytyi liikunnasta, 11.9.2016: Masennus ja Asperger: lääkehoito usein tehotonta, 1.2.2016: AS-diagnoosi –kriisin paikka vai helpotus? sekä 29.11.2015: Sain lopulta diagnoosin, vaikka en muistuttanut Asperger-poikia.\nTeema:blogi. Tagged as Aspergerin oireyhtymä, byrokratia ja etuudet, työelämä


Pääkirjoitus: Kaikkialta kuuluu kutsu: ”Eri maiden populistit, liittykää yhteen!”\n30.07.2018 klo 20:24\nAlma Median teettämän tutkimuksen mukaan lähes puolet suomalaisista uskoo ääriliikkeiden voimistuvan Suomessa lähitulevaisuudessa. Vain kuusi prosenttia arvioi niiden heikentyvän. Jo syksyllä 2016 saatiin sama tulos. Eniten ääriliikkeiden nousuun uskotaan Savo-Karjalassa, vähiten Helsingissä. Ehkä Kehä III:n sisällä on siis kupla?\nÄäriliikkeitä ei selvityksessä määritelty. Suojelupoliisin seuraamiin ääriliikkeisiin kuuluu vain muutama sata suomalaista - Suomen Vastarintaliikkeestä Kiakkovieraisiin tai islamisteihin.\nKansallismielinen populismi on sen sijaan paisunut kaikkialla. Sillä on ollut muun muassa Suomen Sisun kautta yhteyksiä ääriliikkeisiin, mutta valtaosa Perussuomalaisten kannattajista on ihan tavallisia suomalaisia. Niin olivat takavuosien korpikommunistitkin. Useimmat NSDAP:n jäsenetkin - Hitlerin muista kannattajista puhumatta - olivat pikkuporvareita, jotka eri syistä seurasivat uutta Hamelnin pillipiiparia tuhoon.\nOikeistopopulistit ovat lisänneet kansainvälistä yhteistyötä, niin ristiriitaista kuin se kansalliskiihkoisissa liikkeissä onkin. Ruotsalaisuutta ennen vieroksuneet Perussuomalaisetkin kutsuivat Porin Suomi-areenalle Ruotsidemokraattien (SD) johtajia ja yhteistyötä luvattiin syventää.\nTimo Soini sen sijaan piti etäisyyttä muihin populisteihin Britannian Ukipia lukuun ottamatta. Ehkä hän vierasti SD:n polveutumista Ruotsin kansallissosialisteista, vaikka puolue onkin yrittänyt parantaa hovikelpoisuuttaan. Europarlamentissa Pohjolan populistit ovat kuuluneet ECR-ryhmään, joka menettää brexitin myötä Britannian perinteikkäät konservatiivit. Keskeinen jäsen on Puolan Laki ja oikeus.\nDonald Trumpin aiempi päästrategi Steve Bannon on puolestaan luomassa laajaa kansallismielisten voimien liikettä. Hän ihailee Putinin ja Erdoganin kaltaisia johtajia ja vieroksuu liberaalia maailmankuvaa, jonka luultiin voittaneen lopullisesti Berliinin muurin kaaduttua.\nKehitys tuo mieleen 1930-luvun, jolloin monissa Euroopan maissa nousivat valtaan diktaattorit tai ainakin autoritääriset johtajat. Populistinen internationaali on vielä kaukana, mutta jälleen tarvittaisiin demokratian itsepuolustusta. Populismin nousun syihin, kuten keskiluokan syrjäytymisen tunteeseen olisi löydettävä omia lääkkeitä.\nJussi Halla-aho (ps) ei ole sutkauttelija eikä tulinen demagogi. Ehkä kuitenkin juuri älyllisyydellään hänestä on tullut kannattajilleen Mestari. Entä ovatko populistipuolueet ääriliikkeiden eteisiä vai niiden maltillisempia korvaajia?


Susipari piipahti pyörälenkin ohessa pullakahvilla jonkin aikaa sitten avatussa kahviossa Ylistaron Kirkonkosken tuntumassa. Kahvittelun ohella jututettiin kahvilan pitäjää ja kierrettiin kuvaamassa myllyä ja kaunista ympäristöä.\nKriikun Mylly on rakennettu 1860-luvulla ja vuosien varrella rakennus on toiminut myös sähkölaitoksena ja metallipajana. Mylly on edelleen perustajasuvullaan Kriikuilla ja sijaitsee suojellun, vapaana virtaavan Kirkonkosken rannalla Ylistarossa. Omistajat ovat kunnostaneet ja entisöineet suojellut rakennukset vuosien varrella. Mylly ympäristöineen onkin kaunis ja viihtyisä paikka matkailupalveluiden tarjoamiseen.\nKriikun myllyssä toimii kesäisin Kirsin pitämä kahvila. Kirsi päätyi kahvilanpitäjäksi kun joku vinkkasi, että uutta kahvilanpitäjää ei meinaa löytyä. Hän tuumasi, että kokeilee vuoden mutta nyt on menossa jo viides vuosi. Vuosien varrella myös uusi kahvilanpitäjä on jättänyt jälkensä myllyn ilmeeseen. Kirsi on uudistanut myllyn sisustusta museoviraston ohjeita kunnioittaen, sillä monet asiat kulttuurihistoriallisesti tärkeässä rakennuksessa ja miljöössä määrää museovirasto. Muun muassa värit ovat määrätyt ja materiaalien tulee olla aitoja. Myös kahvinsa saa juoda vanhoista Arabian kupeista, mikä tuo hauskan nostalgisen tuulahduksen menneiltä vuosikymmeniltä.\nAsiakkaita kahvilassa on vieraillut ympäri maailmaa. Yleisesti ottaen asiakkaiden suosiossa ovat itse tehdyt tuotteet. Kirsi tekee yhteistyötä paikallisten yrittäjien kanssa, ja tarjolla onkin aina tuoretta pullaa.\nYrittäjän pitää kehittää jatkuvasti uutta ja ideat syntyvät milloin missäkin. Yleensä öisin. Kahvilatoiminnan ohelle Kirsi on kehitellyt teemailtoja erilaisten aiheiden ympärille, kuten runo-ja lauluiltoja sekä teeiltoja. Mylly on saanut myös ihan oma päivän – Myllyn kesäpäivät. Myllyn kesäpäivillä on ollut lähialueen erilaisia tuottajia maistattamassa lähiruokaa ja -juomaa. Kirsin haaveissa onkin toteuttaa kesän mittaan uudet kesäpäivät ja idearikkaana tietenkin settiin lisätään jotakin uutta.\nVuosien varrella kahvila ja ryhmätoiminta on laajentunut ja matkamuistomyynnin osuus on toiminnasta enää 20% . Mylly tarjoaa kauniin ja aidon miljöön kokoontumisille ja erilaiset ryhmät ovatkin löytäneet tiensä myllylle. Ryhmiä on ollut laidasta laitaan ja onpa jopa Pikku Kakkosen Neponenkin televisioryhmineen piipahtanut myllyllä.\nTerassin ”sisustus” poikkeaa mukavasti kaupunkien trendikahviloista ja pöydistä on hieno näköala Kirkonkoskelle.\nItse mylly on myös toiminnassa, ja myllyn toimintaan voi tutustua tilauksesta järjestettävissä näytöksissä. Myllyn ovet ovat auki kahvilan aukioloaikoina, ja sielläkin kannattaa käydä tutustumassa. Ennen vanhaan mylly oli tärkeä paikka kyläläisille ja siellä vaihdettiin kuulumisia jauhatuksen aikana. Nykypäivänä kuulumiset vaihtuu jauhatuksen sijaan sitten kahvikupin lomassa.\nVirkistävän kaffitteluhetken jälkeen pyörälenkki taittui mukavasti kotiinpäin. Mielessä soi: ” Vain vanha mylly kertoa voi monta tarinaa…”\nAvainsanat: kahvila, ylistaro\nEdellinen artikkeliRoadtrip Lappiin, päivä 5\nSeuraava artikkeliKesän kuulumisia


Kesäinen tiimipäivä Porvoossa - Medixine\nMedixineläiset suuntasivat Porvooseen helteisenä kesäkuun perjantaina – eikä perinteinen tiimipäivä olisi voinut tulla yhtään parempaan saumaan. Työntäyteisen ja pääosin etätöissä kuluneen kevään jälkeen tuntui todella hyvältä tavata kollegat livenä ja päästä vaihtamaan hetkeksi vapaalle yhdessä.\nIltapäivä alkoi Porvoonjoen rannasta, jossa meitä odotti kymmenkunta kanoottia ja iloiset oppaat. Tunnin melontaretki oli täydellinen irtiotto arjesta, ja vastoin todennäköisyyksiä kaikki onnistuivat pysyttelemään kuivana ja ilman auringonpolttamia!\nKellunnan jälkeen kylmä olut maistui jokirannan terassilla, ja lyhyen vanhassa kaupungissa käyskentelyn jälkeen oli aika suunnata päivälliselle Zum Biespel -ravintolaan.\nSitten viime näkymän tiimikin oli kasvanut uusilla tekijöillä, joten mikäs sen parempi paikka tutustumiseen kuin virvokkeiden ja pienen urheilun merkeissä. Kiitos huvitoimikunnalle päivän järjestelyistä!


Karjalanpiirakat - Reseptit | HS.fi\nPäivän timantti: Asiantuntija kertoo kymmenen keinoa, joilla kuka tahansa voi virittää nettiyhteydestään nopeamman\nHerkullinen ohutkuorinen karjalanpiirakka syntyy helposti kotonakin. Tekemisen työläin vaihe on puuron keittäminen.\nKarjalanpiirakoita (KUVA: Elvi Rista)\nValmista ensin riisipuurotäyte. Kiehauta kattilassa vesi ja riisi ja anna kiehua, kunnes kaikki vesi on imeytynyt riisiin.\nLisää maito ja keitä miedolla lämmöllä noin 40 minuuttia, välillä sekoitellen.\nLisää suola ja voi ja sekoita hyvin. Anna puuron jäähtyä.\nPuuron jäähtyessä valmista kuoritaikina vaivaamalla vesi, jauhot ja suola tasaiseksi taikinaksi. Rullaa taikinasta pitkä pötkö, kääräise se leivinpaperiin ja laita jääkaappiin lepäämään noin puoleksi tunniksi.\nOta taikina huoneenlämpöön ja pilko se 25–30 palaan. Paina palat lyttyyn ruisjauhotetulla pöydällä ja peitä ne kelmulla.\nKaulitse yksi pala kerrallaan ohueksi soikeanmuotoiseksi piirakankuoreksi ruisjauhoja apuna käyttäen. Pinoa kuoret päällekkäin. Muista ripotella kuorien väliin ruisjauhoja, etteivät ne tartu toisiinsa kiinni. Peitä kuoret kelmulla.\nKun olet kaulinut kaikki kuoret, aloita piirakoiden täyttäminen.\nPyyhkäise enimmät ruisjauhot pois piirakankuorten pinnasta. Levitä jokaisen kuoren keskelle noin 1 rkl puuroa. Jos rypytät piirakoita yksin, työstä kerrallaan 3–5 piirakkaa.\nKäännä piirakan kuoren sivut kohti keskiosaa ja rypytä ne etusormella painaen tiheiksi poimuiksi. Voit rypyttää joko yhden sivun kerrallaan alhaalta ylöspäin ja kääntää sitten piirakan ja rypyttää toisen puolen samalla tavoin. Toinen tapa on aloittaa molemmat sivut yhtä aikaa keskeltä ylöspäin, kääntää piirakka ja rypyttää toinen puoli samaan tapaan.\nNosta piirakat leivinpaperin päälle pellille.\nPaista piirakoita kuumassa 250-asteisessa uunissa 10–15 minuuttia, kunnes ne ovat kauniin kullanruskean värisiä. Vaihda uusi leivinpaperi toiselle pellille, sillä kuuma uuni tekee siitä hapertuneen.\nKiehauta kattilassa voi ja maito. Voitele kuumat piirakat kauttaaltaan voi-maitoseoksella ja kääräise ne voipaperiin.\nVinkki: Jos haluat pakastaa piirakat, älä voitele niitä. Sulata piirakat nopeasti kuumassa uunissa ja voitele vasta sen jälkeen.\nResepti: Jalopeño-mustapaputortillat 11.5.2015\nPäivittyvä seuranta: Kela varoittaa ruuhkista, tarvitsee tuhat uutta työntekijää hakemusten käsittelyyn – Espanjassa yli 900 kuolemaa vuorokaudessa, tartuntojen määrä ohitti Italian\nTartuntatilanne torstaina: Suomessa nyt 160 ihmistä sairaalahoidossa koronaviruksen takia – HS kerää yhteen reaaliaikaiset tiedot taudin etenemisestä\nHS Helsinki: Näin Suomi auttaa: Kotiinsa eristäytynyt tuntematon 90-vuotias antoi Katri Riihivaaralle rahansa ja Kela-korttinsa, jotta saisi ruokaa ja lääkkeitä\nEpidemian leviäminen: Vanhainkotien asukkailla todettu koronavirustartuntoja Helsingissä 3.4.2020\nPäivittyvä seuranta: Kela varoittaa ruuhkista, tarvitsee tuhat uutta työntekijää hakemusten käsittelyyn – Espanjassa yli 900 kuolemaa vuorokaudessa, tartuntojen määrä ohitti Italian 3.4.2020\nTartuntatilanne perjantaina: Suomessa nyt 1615 varmistettua koronavirustartuntaa – HS kerää yhteen reaaliaikaiset tiedot taudin etenemisestä 3.4.2020\nPoikkeustilassa: Saska Saarikoski seuraa elämää koronaviruksen aikana, 18. päivä: Yhdysvallat desinfioi ja pelkää\nEpidemian leviäminen: Vanhainkotien asukkailla todettu koronavirustartuntoja Helsingissä\nFestivaalit: Kuopio tanssii ja soi -festivaalia ei tänä vuonna järjestetä\nTeatteri: Immersiivinen teatteri tulee verkosta katsojan kotiin etäesitystapahtumassa, joka kokeilee uusia esitysmuotoja\nJalkapallo: Täyskäännös Ruotsissa: Jalkapallo jatkaa harjoituspelejä koronaviruksesta huolimatta\nKoronavirus: Koronavirus on erityisen suuri uhka maailman alkuperäiskansoille: ”Epidemia voi pyyhkiä tieltään kokonaisen heimon”\nKommentti: Hallitus haluaa pikavipeille kymmenen prosentin korkokaton – Se iskisi myös luottokortteihin ja sulkisi monelta lainahanat kokonaan\nSairaanhoito: Aalto-yliopiston tutkijat erimielisiä haukutusta Apotista – Antti Oulasvirta: ”Ostaessa tehtiin iso virhe”\nHS Vantaa: Mies hyväksikäytti laitoksessa asunutta teini-ikäistä tyttöä autossaan – Yritti myös ostaa seksiä ja lähetteli ”täysin sopimattomia” viestejä


[Ei aihetta]Torstai 28.02.2008 02:12\nSuski teki kolmen vartin maastolenkin. Veikko oli metsässä vähän innostunut ja yrittänyt lähteä miljoonaa kivistä ja kannoista huolimatta. Puskat olivat vain rytisseet. Loppumatkasta oli tahtinut kuin oikea kunnon kuumakalle...\nMasussa hiljaista...Jouduin heittämään pari paalia pois. Eli huomenna vapailee kun haen hätävaraheinää.\n[Ei aihetta]Keskiviikko 27.02.2008 01:46\nTehtiin niitä länkkärikurssin pyörittelyjuttuja. Todella jäykkä vasempaan..Ei taivu millään kun taas oikealle ihan hyvin.\nManeesissa porukkaa taas ihan sikana, joten ei me pystytty siellä ravissa mitään tekemään.\nNoh, parasta oli se, että ihan parin komentamisen jälkeen reagoi pohkeeseen hyvin.\nEi menty pitkään ettei vain menisi herne nenään.\nOli kovasti hellyyden kipeä ja pitkään piti puhallella sieraimiin ja rapsutella korvia ja hoitaa säkää.\nRentoutui niin, että nukahti heinänkorsien roikkuessa suupielessä..\nMasussa oli vähän kilinää, mutta päätin sulkea korvani siltä tällä kertaa.\nUusilla reiteillä..Tiistai 26.02.2008 01:08\n...kävi Vekkuli tänään Suskin kanssa. Eli radan toisella puolella vankilan suuntaan. Radan alitus oli ollut jännä juttu. Ei muuten, mutta kun siellä oli VIEMÄRI, joka lorisi. Veikko tuntee suunnatonta epäluuloa kaikkia viemäreitä ja lattiakaivoja kohtaan. Niihin on moni hyväkin hevonen kadonnut...\nOli ollut reipas ja iloinen. Tahtinut käynnissä kun oli niin kivaa. Oli halunnut ravata pitkät pätkät, mutta ilman mitään ryöhäämistä. Suskin sanoi, että Veikko on seikkailijaluonne, joka odottaa aina mitä kivaa mutkan takaa löytyykään.\nIllalla oli sitten äärimmäisen leuhkan näköinen...\nLänkkärikurssillaSunnuntai 24.02.2008 18:42\nSe oli kyllä melkolailla meidän juttu. Ihan perusperusperus-juttuja. Oikeastaan vaan hevosen taivuttamista, kun yhtä arabia lukuunottamatta, oli hevoset (ja ratsastajat) niin jäykkiä.\nVeikko mainittiin oikein erikoisjäykäksi mikä todellakin pitää paikkansa.\nPirjo sanoi suoraan, että vika hevosen haluttomuuteen on satulassa. Pungen, tungen, väännän ja väkerrän niin paljon, ettei hevonen enää ymmärrä, mitä haluan. Ja siksi on lopettanut yrittämisenkin. Eli ihan juuri kuten olen itsekin ajatellut.\nVain yksi apu kerrallaan eli meillä vain pohje. Ei mitään muuta. Pyytää eteen kerran ja toisen kerran raipan kanssa ja jos ei tapahdu saa vähän suuttuakin. Suuhun ei saa missään tapauksessa jäädä kiinni. Polvella tai reidellä ei saa kinnata. Pohje on hiljaa niin kauan, kun pitää vauhti hiljenee. Ja taas sama yksinkertainen kaava.\nTaivutetaan ensin vähän ja pikkuhiljaa aina enemmän. Käsi ei ole staattinen, vaan houkuttaa hevosta taipumaan ja alas. Käytetään vain johtavia ohjasotteita ja sisäpohjetta. Samassa sekunnissa kun hevonen myötää, kaikki paine pois. Kun kädelle tulee satakin grammaa, taas sama alusta. Tässä vaiheessa ei edes painolla ole merkitystä. Vain taipumista ja eteenpäin menoa. Uralla ei mennä kuin mikä pakko eli kun haetaan eteenpäinpyrkimystä. Muuten se ei edistä hevosta. Se, mitä maneesissa tehdään, tehdään nyt vain noita kahta asiaa.\nKiitos on paineen poisto, ja se pitää tulla HETI, ei tehtävän jälkeen.\nJumppien jälkeen testattiin keskihalkaisijalla kulkeeko hevonen suoraan, vaikka sitä taivutetaan kaulasta. Vasemmalle, eli huonompaan puoleen meni Veikko todella mallikkaasti. Oikeaankin ihan ok. Pirjo sanoi, että ero alkutuntiin oli huomattava ja Veikko oli hionnut oikeasta paikasta eli tässä harjoituksessa kaulalta. Mutta mikä parasta, kun keskityin vain noihin ohjeisiin, niin lopuksi ei tarvinnut kuin hipaista pohkeella, niin kaveri lähti reippaaseen raviin, ja kun todellakin yritin olla rento ja ryhdikäs kinnaamatta mistään, se ravasi jopa kaarteen hiljentämättä!!\nOli niin ihana tunne tunnin jälkeen, että tuli itku helpotuksesta. Minä olen paska ja surkea hevosenkiusaaja, mutta onneksi sain vahvistusta sillä, minkä olen jo tiennyt. Eli jos minä pystyn muuttumaan, niin todennäköisesti Veikkokin voi muuttua.\nNyt päässä surisee, että mitä tehdään tulevaisuudessa. Mistä lisää oppia?\nViikko-ohjelma alkaa olla mietittynä. Suskin kanssa diili, että maastoilee ma ja ke. Jos Riikkaa haluaa, niin voi käydä pe ja/tai la. Ti tai to tehdään noita jumppajuttuja ja su irtohypätään.\nToki kaikkea voi muokata ja elää tilanteen mukaan, mutta tämä noin pääpiirteissään.\nTätiratsastajien kuningatar. HUI, SE RAVAA. Kiinnitä erityisesti huomiota alapohkeen oikeaoppiseen asentoon.Lauantai 23.02.2008 23:40\nKerrankin Veikolla korvat hörössä, ja juu otsatukkaa EI OLE leikattu..Ihan luojan luoma.Lauantai 23.02.2008 23:35\nLantalan pellolta löydettiin vähän lunta. Sen verran, että vähän joutui tarpomaan. Vähän ravailua kun pohja oli aika kamala.\nHeti oli eri ilme ja olisi kyllä mennyt jos vain olisi voinut päästää.\nMutta ihan banaani vasempaan. Heli THE fyssari hälytetty apuun. Nou good.\n[Ei aihetta]Lauantai 23.02.2008 00:43\nMissä liikkua, jos liikkua on pakko, maneesi bannissa niin paljon kuin mahdollista, ja joka ikinen paikka on pelkkää jäätä?\nVeikko oli tulta ja tappuraa kun liukasteltiin etupellolla talutellen. Kokeiliin Pädän kanssa mennän ihan asian juurille, että ilman satulaa, Marjutin ohjeilla ja lopetettiin 20 minuutin jälkeen. Oli heti totaali haluton, kun maneesiin tultiin. Ei edes puomit virkistäneet.\nVasen etunen alhaalta vähän lämmin eivätkö mahaääniä paljoakaan ollut. Heinääkin soi haluttomasti ja ilme oli tosi väsynyt.\nEi kai nyt desi mellaa voi tuota tehdä tai yhden päivän vapaa?\nJotenkin tämä dilemma on nyt ratkaistava. Jos ei kerta talvea ikinä tule, niin tulisi nyt sitten kunnolla vettä ja lämpöasteita, että edes jäät sulaisivat.\n[Ei aihetta]Keskiviikko 20.02.2008 22:14\nTänään oli laiskan hevon maastopäivä.\nIlmeessä hymy ja onnenhäivä,\nkun kauas katosi maneesin katto\nalla vain jäinen metsämatto.\nHip hurraa, nyt varmaan nostan laukan\nkiidän lailla kanahaukan.\nKohti maita ja mantuja noita,\npidä harjasta kiinni, ei nopeudessa meitä kukaan voita.\nAina jos voisi vain maastossa kulkea.\nPois ura ja maneesi mielestä sulkea.\nSe laiskan hevosen onnea ois\nja laiskuus - kas kummaa -häipyiskin pois.\nJa näin alkoi runosuoni sykkiä..Keskiviikko 20.02.2008 22:00\nVoi Veikkoa, vähän esittää heikkoa.\nJarruja on vaikka muille jakaa, viisautta suurta aivojen takaa.\nKas, kun laistaa töistä, ei tarvitse välittää satulavöistä. Voi vain tarhassa olla lölliä ja heinän päällä karsinassa kölliä.\nOmistajaa se ottaa hattuun, mutta veksi tietää; Omistajan rakkautta ei poista pikku jarru.\nVeksi omaa tätiä rakastaa ja taitonsa myöhemmälle pakastaa. Ja kun löytyy jutun juoni, saattaa oman tädin onnelisuuden suoni poksahtaa. Näitä miettii söpö veikko, vaikka, ah, joskus niin heikko.\nTäti-Lötjönen 32 wee\n[Ei aihetta]Keskiviikko 20.02.2008 00:39\nOli kerran laiska hevonen,\nja se töihin pistettiin.\nLaiska heppa voivoitteli,\nja lähti mehevän ruohon perään.\nIsäntä se suuttui,\nja hänen kasvonsa muuttui raivosta punaiseksi.\nLaiskaa hevosta ei sen koommin töihin pistetty.\nSonja 9 v


85,5 m², 3h+k+s, 6 / 7 kerros\nAvoimet Aurajoen näkymät\nKulmakolmio, joka avautuu Aurajoelle ja ilta-aurinkoon. Moderni avokeittiö ja olohuone muodostavat yhtenäisen viihtyisän oleskelutilan, josta on kulku lasitetulle parvekkeelle. Kaksi makuuhuonetta, toisessa vaatehuone ja toisessa tilaa säästävä liukuovellinen säilytysjärjestelmä. Asumiseen mukavuutta tuovat oma sauna ja erillis-WC.\nVelaton hinta 648 500 €\nMyyntihinta 194 550 €\nYhtiölaina 453 950 €\nPääomavastike lyhennysvapaan aikana (arvio) 499,35 €/kk\nPääomavastike lyhennysvapaan jälkeen (arvio) 2 143,94 €/kk\nHoitovastike (arvio) 333,45 €/kk


Elämää koronan kanssa | Iisalmen Eläkkeensaajat ry\nKyösti Kauppinen on poissa\nELÄMÄÄ KORONAN KANSSA.\nNiin se vaan nyt on, elämme koronaviruksen hallitsemassa maailmassa.Toki me emme ole yksin tämän vitsauksen kanssa, vaan se on kansainvälinen eli globaali, kuten nykykielellä sanotaan. Me, yli setsenkymppiset olemme erityisen huomion kohteena. Meitä kehoitetaan pysymään kotona, kauppa ja apteekkiasiat pitäisi antaa muiden hoidettavaksi ja resptien uusiminen, pankkiasiat ym. muut toiminnat pitäsi hoitaa netissä. Entäpä jos meillä ei ole esim. lapsia omalla paikkakunnalla, kaikki eivät voi, eivätkä osaa käyttää nettiä, olemmeko valmiit antamaan omien, mahdollisesti intiimienkin asioiden hoitamisen vieraille ihmisille? Kuulin tänään jopa mainittavan, että olemme karanteenissa. Mielestäni karanteeni ei ole oikea sana kuvaamaan elämistämme. Tietysti meitä kehoitetaan pysymään mahdollisimman paljon kotona, mutta olen sitä mieltä, että jos tunnemme itsemme terveiksi, meillä ei ole yskää eikä kuumetta katson että olemme oikeutettuja hoitamaan omia välttämättömiä asioita. Voi siellä kaupassa jättää sen "turvavälin" toisiin asiakkaisiin. Eikä kassajonossakaan tarvitse mennä edellisen asiakkaan niskaan hengittämään, eikä päästää takana olevaa ihan iholle. Itse suosin itsepalvelukassoja, niissä ei yleensä ole tungosta.\nVäliin tuntuu, täältä kotiperspektiivistä että korona on kohta ohi, tai sitä liioitellaan, mutta todellisuus on että olemme vasta virus hyökkäyksen alussa. Näin ainakin asiantuntijat vakuuttavat ja heitä meidän on uskominen. On jopa väläytetty, että meidän ikäihmisten rajoitukset jatkuisivat jopa vuoden loppuun. Toivottavasi ei niin pitkään.\nSelvää jokatapauksessa on, että kaikki kerhomme ja muu toiminta on keskeytetty koko kevään toimikauden ajan. Ts. Emme kokoonnu mihinkään yhteiseen kerhoon ennen kuin se on turvallista. Toivottavasti se jollain aikaa ensi syksynä on mahdollista. Nämä samat ongelmat koskevat myös Kuopion piiriä, sekä liitoa. Sama tilannehan se on myös muilla eläkeläisjärjestöillä. Emme siis ole yksin tilanteen kanssa. Toivon hartaasti, että tilanne normalisoituisi mahdollisimman pian, joten jäämme odottamaan.\nToivotan kaikille meille voimia ja kärsivällisyyttä kestämään tämä poikkeuksellinen tilanne. Ymmärrän, että jos on yksin asian kanssa, on joskus vaikeaa kestää näitä rajoituksia. Mikäli vähäkään pystyy kannatta lähteä ulkoilemaan, pitää vaan välttää lähi kontakteja, vaikka siellä tulisikin tuttuja vastaan. Toki riittävän ( n.2 m) turvavälin päästä voi tietenkin vaihtaa ajatuksia.\nKoronahan ei meitä lannista Pertti.


Maailman suurin kynttiläillallinen lauantai-iltana | Etelä-Saimaa\n19.3.2016 9:19 9\nItse ainakin laitan kaikki valot päällä, sähkösaunan yms sähkönkulutuslaitteet. Ilmastonmuutos on vain hyvä asia. Mikä on mukavampaa kun kuuma kesä ja lumeton talvi!\n18.3.2016 16:23 14\nEn käsitä tuota etelä-karjalaista jääräpäisyyttä ja vastaan purnaamista. Tässä tapahtumassa ei oo tarkotus yleisesti säästää sähköä, vaan saada ihmisten huomio energian käytöstä. Jos pitää olla niin samperin itepäinen ja hölmö, että oikein pitää laittaa ylimääräisiä valoja ja laitteita päälle niin ei sillä asenteella voi kovin leppoisaa muutenkaan olla..\n18.3.2016 15:32 15\nKun joka tapauksessa täytyy ihmisen syödä, voi sen kerran tehdä kynttilän valossakin. Tunnelma lisää ruoan maistuvuutta. Ja tulee hyvä mieli, kun on osallistunut ilmastonmuutoksenvastustuskampanjaan.\n18.3.2016 9:46 11\nKynttiläillallinen tarkoittaa, että syöt illalliseksi kynttilän. Ei siihen sähköä kulu.\n18.3.2016 6:22 11\nPaljonkohan enemmän 'kynttiläillallisen' valmistaminen vie sähköä yksityistaloudessa kuin valojen sammuttaminen sen nauttimisen ajaksi?\n18.3.2016 1:51 15\nMinä laitan ainakin valot päälle ja radion laulamaan. Saatan jopa pistää sähköuuniin uunimakkaraa kuumenemaan sekä saunan painasen päälle. Ihan sen takia, että osotan mieltäni tuollaista tyhmistelyä kohtaan ja sitä, että energian hinnan korotteluilla Suomelle sekä oikeastaan koko Euroopalle aiheutettu suuri vahinko. Siis kun Kiinaa, Intiaa tai Jenkkilääkään ei koske samat säännöt. Omaan jalkaan puukottamista meno täällä.\n17.3.2016 22:11 24\nKaikenmaailman mainosvalojen sammuttaminen lopullisesti säästäisi paljon enemmän sähköä, kuin tuo yksi tunti. Epäpuhtaasti palavat kynttilät saastuttavat myös ilmaa. Mieti sitä. Mie annan ledieni kyllä palaa.


Lehtiväite: Useita lapsia raiskattu Calais’n siirtolaisleirillä Ulkomaat\nJulkaistu 05.03.2016 06:21\nViranomaisten mukaan Calais'n pahamaineisella leirillä asuu yhteensä jopa 3 700 turvapaikanhakijaa tai muuta siirtolaista. Avustustyöntekijöiden mukaan Calais’n siirtolaisleirillä olisi raiskattu useita teini-ikäisiä poikia. Asiasta kirjoittaa brittilehti The Independent.\nAvustustyöntekijät kertovat lehdelle hoitaneensa viimeisen puolen vuoden aikana seitsemää 14-16-vuotiasta poikaa, jotka väittivät tulleensa raiskatuiksi. Pojilla oli vammoja teoista johtuen. Neljän vammat olivat niin vakavia, että ne olisivat tarvinneet leikkaushoitoa. Pojista vain yksi suostui sairaalahoitoon. Muut kieltäytyivät hoidosta, koska pelkäsivät nöyryytystä tai kostoa muiden leirillä olevien toimesta.Ranskan pohjoisosassa sijaitseva Calais’n viidakoksi kutsutulla siirtolaisleirillä asuu yhteensä noin 3 700 ihmistä. Calais vetää puoleensa Britanniaan pyrkiviä turvapaikanhakijoita ja muita siirtolaisia, koska leirin läheltä alkaa Britanniaan johtava kanaali.\nHelmikuun viimeinen päivä Ranskan viranomaiset aloittivat leirin osittaisen purun, mikä aiheutti mellakan. Poliisi turvautui kyynelkaasuun, kun osa leiriläisistä ja brittiläisen "Ei rajoja" -aktivistiryhmän jäsenet heittivät poliisia kivillä. Mellakoijat myös sytyttivät tuleen parikymmentä hökkeliä. Kolme aktivistia ja yksi leirin asukas pidätettiin.Häädettäville on tarjottu mahdollisuutta muuttaa kunnostettuihin kontteihin leirin lähistölle. Lisäksi heidän on mahdollista asettua asumaan vastaanottokeskuksiin, joita on satakunta eri puolilla Ranskaa.Asiasta uutisoi Suomessa ensimmäisenä Ilta-Sanomat.


Girls just wanna have life, laugh, and yes, muscles.: 201109\nTiistai:Yläkropan työntävät, pohkeet\n1. Pyst.punn. KP\n3a. Pystysoutu V-kahvalla - 3b. Ranskalainen, maassa\n4a. Vinopenkkikone - 4b. Pohkeet vaakahackkissa\nMelko huono treeni, ei kulkenut punnerrukset toivotulla tavalla. Oikeasti ennen tätä treeniä olisi pitänyt olla lepopäivä, mutta sunnuntain käsienheiluttelua ei oikein treeniksi voi kutsua (vaikka se tuntuikin olkapäissä seuraavana päivänä?!) niin päätin sitten tehdä "kolmannen" treenin putkeen.\n1. Koukistukset jalka kerrallaan x2\n2. Etukyykky x5\n3. Pallokyykky x5\n4. Vaakahack - 4b. Koukistus (-4c. SJMV)\nEi tämäkään mikään paras treeni, odotin enemmän, pallokyykky on ihan loistava vaikka liikerata on melko minimaalinen. Vaakahackkin tein jalat normaalia ylempänä, takareisille. SJMV:tä yksi pumppisarja smithissä, siinä on helpompi saada tuntumaa takareisille kuin vapaalla tangolla, voisi ensi kerralla tehdä sitä ihan painoilla.\nJa sitten, projekti välidieetti on käynnistetty, tiristellään muutama kilo pois. Aamupaino on suunnilleen ollut 74 ja pudotellaan nyt tuonne 66-68 kiloon. Mielenkiinnolla odotan että ehtiikö näin pienellä dieetillä tulla nälkä! Jotenkin odotan pientä nälän tunnetta, koska plussakaloreilla esim aamupalan syöminen on ollut yhtä h********! 8/ (no on elämässä kamalempiakin asioita, ehkä vähän liioittelin). Kalorit on nyt treenipäivinä pikkuisen yli 2800.\nOstin vähän pähkinöitä...talven varalle =) noi maksoi jotakin 11€, 1,1 kiloo about..\nAika julmat kalorit dieetille! Meikä kun syö ihan vaan näin massakaudellakin VAIN 2300.. On se toisilla heleppoo :)\nMuistahan pistää paljon kuvia ja juttuja fiiliksistä, jookos?\n20 marraskuuta, 2009 06:56\nPaljonko teillä on pituutta?\n20 marraskuuta, 2009 09:14\nJonna: vaan 2300kcal massakaudella? aika alhaiset kyllä! joo noi reilu 2800 on nyt aloituskalorit. Mä koitan pistää / lupaan pistää (!!) kuvia ja fiiliksiä, kiva kuulla että löytyy mielenkiintoa =)!\nAnonyymi: Mikäli teitittelit mua niin olen 168 cm pitkä, ja mikäli kysyit toisen osapuoliskon (hahahh ja huhut liikkeelle!!) pituutta myös, niin muistaakseni Maarit on 166 cm!=)\n20 marraskuuta, 2009 13:14\n20 marraskuuta, 2009 23:08\nJuu, en pysty syömään juuri enempää ilman et paino ampasee ylös kauheeta vauhtia. Kai mä oon vähän säälittävä tapaus ;)\n22 marraskuuta, 2009 07:57\nSelvä, mutta etkös sä ole blogin mukaan tehnyt nyt jotain muutoksia ruokavalioon? (biosignature tms). Toivottavasti saat niistä uutta potkua aineenvaihduntaan ennen dieettiä! :)\n22 marraskuuta, 2009 09:31


VR voitti Helsingin lähijunaliikenteen kilpailutuksen ja liikennöi HSL:n junia myös 2020-luvulla - MATKAVIIKKO\nVR voitti Helsingin lähijunaliikenteen kilpailutuksen ja liikennöi HSL:n junia myös 2020-luvulla\nPosted on 5.5.2020 5.5.2020 by Eero Havia\nHSL:n junien liikennöitsijänä jatkaa myös vuoden 2021 jälkeen VR. HSL:n hallitus päätti asiasta kokouksessaan tiistaina 5.5.2020. Sopimus on kymmenen vuoden mittainen, ja se alkaa kesäkuussa 2021.\n”Tämä on meille erityisen tärkeää varsinkin nyt, kun koronaviruksen aiheuttama taloudellinen ahdinko rasittaa talouttamme rankalla kädellä vielä vuosia”, sanoo HSL:n toimitusjohtaja Suvi Rihtniemi.\n”Saavutimme kilpailutuksella toivotun lopputuloksen: mahdollisuuden entistä parempaan junaliikenteeseen HSL-alueella”, sanoo HSL:n joukkoliikenneosaston johtaja Tero Anttila. ”Samalla junat ovat entistä vahvemmin osa HSL:n muuta liikennettä siinä missä vaikkapa bussit, ratikat ja metro.”\nTaustalla monivuotinen projekti\nNyt päätökseen tullut kilpailutus käynnistyi vuonna 2017, ja se toteutettiin niin kutsutulla kaksivaiheisella neuvottelumenettelyllä.\nEnsimmäisessä vaiheessa arvioitiin tarjoajien soveltuvuutta kilpailuun, ja kelpoisuusvaatimukset täyttäneet tarjoajat pääsivät mukaan neuvottelumenettelyyn. Tarjouksen jätti lopulta kaksi tarjoajaa, VR ja Go-Ahead Group. Go-Ahead Groupin tarjous hylättiin tarjouspyynnön vastaisena, mutta VR oli parempi myös tarjousten vertailussa sekä laadun että hinnan pisteissä.\nTuo liikennöitsijä on tähänkin mennessä ollut VR, jolta HSL on tilannut liikenteen aiemmin suorahankintana.


Huh, tulipahan melkein viikon verran tehtyä kaikkea muuta, kuin kirjoitettua blogia! Parit kuvaukset takana tässä välissä, kotona on maalattu ja järkätty ja rymsteerattu niin, ettei mitään rajaa. Itse asiassa jokaisessa huoneessa on tehty jotain ja tänään vielä punnerrettiin valtava ruokapöytä olohuoneeseen.\nPöytä on heräteostos vajaan parin kuukauden takaa ja se on odottanut paikkaansa saunan pukkarissa koko tämän ajan...vaan koska tuollaista pöytää ei heivata ihan mihin vaan, pöydällä on nimittäin mittaa reilut kaksi metriä. Siihen on vielä muutama jatkopalakin olemassa ja kokonaispituudeksi niiden kanssa tulee nelisen metriä, harvemmin sitä heräteostoksena tarttuu johonkin noin isoon :D\nPian alkava uusi viikko tulee olemaan taas kiireinen, joten tämän illan taidan ottaa vähän rauhallisemmin, niin huomenna jaksaa taas kuvata :) Ja tarkoitus olisi saada tänne blogiinkin hiukan tiuhemmin päivitystä!\nLähettänyt AnnaW klo 18.08\nTuija 6. marraskuuta 2016 klo 20.27\nSinun kuvasi ne pakahduttavat! Oi, mikä tunnelma! Pöytänne kuulostaa huikealta! Terveisin Tuija\nAnnaW 7. marraskuuta 2016 klo 15.26\nMarttilan tilan Jonna 6. marraskuuta 2016 klo 21.23\nMä odotan kuvaa teidän jättipöydästä! Ja nämä sun otokset on vaan niin älyttömän hienoja. ♡ huoh ♡\nAnnaW 7. marraskuuta 2016 klo 15.27\nKiitti Jonna! Pitää koittaa saada pöydästä vielä kivaa kuvaa valoisaan aikaan :)\nElisa LPP 7. marraskuuta 2016 klo 8.48\nOnpa tunnelmallinen kynttiläkuva <3\nKiitti Elisa :)\nMinna-Liisa S 7. marraskuuta 2016 klo 14.43\nIhania kuvia sinulla aina :) Niin tunnelmallista. Ja vau mikä pöytä!\nAnnaW 7. marraskuuta 2016 klo 15.28\nKaunis kiitos Minna-Liisa! Täytyy ottaa pöydästä vielä valoisalla ajalla parempi kuva :)\nOlen sellainen kuvaaja, joka tarttuu kameraan mi...\nHuh, tulipahan melkein viikon verran tehtyä kaik...


Telia TV:n kuva muuttuu sumeaksi ja ääni katoaa - sivu 3 - Telia Yhteisö\n15-20mb riittävä telkkariin.Nyt matsin kimppuun.\nVielä sen verran ihmettelen sinulla tuota latausnopeutta,latausnopeus yleensä suurempi kuin lähtevä nopeus.Testasin äsken lataus 92mb,lähtevä 17mb.Telialaiset viisaampina vastatkoon.\nMukava kuulla, että Applen laitteilal lähetys on jo toiminut kirkkaasti ja sulavasti, jotta ottelut on pystynyt katsomaan. Digiboksin osalta toiminta tulee myös saada kuntoon, ei palvelu ole tietystikkään tarkoitettu pätkiväksi.\nKun kerroit lataus- ja lähetysnopeuksista, huomasin että tuloksissa on heittelyä aika paljon. Kerroit myös, että kiinteä yhteys on purettu ja yhteys on nyt 4G:n avulla. Tässä tapauksessa ongelmaa kannattaa tutkia myös lähimmän tukiaseman kapasiteetin kannalta, eli kuinka nopeita yhteyksiä se tarjoaa. Tätä varten meidän tulisi tietää tarkempi sijainti (Yhteisössä emme kysy kotiosoitetta), mutta postinumeron perusteella voidaan tarkistaa alueen yleinen tilanne tukiasemien kohdalla. Myös meidän asiakaspalvelusta voi pyytää tätä tarkistusta. Tällä voidaan rajata ongelmaa, johtuuko se verkon kapasiteetista vai ei.\nKorkea lähetysnopeus kertoo, että modeemilla on vahva signaali tukiasemaan. Jos tukiaseman jakama nopeus on myös korkeampi kuin mitä laitteesi saavat, voi ongelma jäädä myös Wi-Fi -verkkoon. Oletko kokeillut Arriksen digiboksia käyttää verkkokaapelin kanssa, eli yhdistää digiboksi ja 4G modeemi verkkokaapelilla. Tasaantuuko lähetyksen laatu silloin?\nVoisiko muuten joku Telialainen täällä ottaa selvää ja kertoa minulle milloin Lappeenrannassa kaadetaan puhelinpylväät ja katkotaan puhelinlangat? Teillä on kuulemma tietoa, koska Telian myyjä soitti keväällä ja sanoi että tarttee vaihtaa mobiililiittymään sen takia. Paikalliselta tolpankaaatajalta/piuhojenkatkojalta eli Lappeenrannan Energialta (vai onko se Elvera) ei ole tullut tiedotetta moisesta urakasta.\nTästäkin tarkempi tieto saadaan osoitteen mukaan, koska vanhaa verkkoa puretaan mahdollisesti alue kerrallaan. Pyytäisin siis olemaan yhteydessä meidän asiakasapalveluun, mistä osoitekohtainen kysely voidaan välittää eteenpäin ja tieto selvitettyä.\nOk. Katson illalla vielä miten näkyy lähetys. Voin ottaa myös niitä nopeuksia ylös eri aikoihin päivästä, niin näkee onko kuinka paljon vaihtelua. Jos pätkii vielä tänään niin otan yhteyttä aspaan. Kiitoksia tästä.\nTäytyy illalla kokeilla onko nuo ongelmat korjaantunut.\nItse käytän appletv formuloihin ym, ollut ärsyttävää kun kuva vähän väliä pikselöityy.\nMulla on 50meganen netti ja suoraan verkkopiuhalla kiinni laitteesaa, eli tuskin siitä kiinni.\nMuokattu 16-08-2020 17:03\nMilloinkahan tuo vika korjaantuu digiboxiin? Edelleen kuva pikselöityy ja jäätyy, tänään kuva jumiin vielä pahemmin kuin aikaisemmin. Vikatiedotteessa vika kuitenkin ilmoitettukorjatuksi jo 10.8.2020.\nMuokattu 16-08-2020 17:19\nSe yleinen häiriö on korjattu, eikä vastaavaa laajaa häiriötä ole havaittu. Nuo oireilut eli kuvan pikselöityminen, jäätyminen ja lataus voi johtua eri syistä. Yleensä ongelman aiheuttaa hidas tai pätkivä internetyhteys. Oletko kokeillut digiboksin kytkemistä verkkokaapelilla reitittimeen/modeemiin?\nOlethan myös käyttänyt digiboksin virtajohtoa irti häiriön päättymisen (10.8.) jälkeen? Virtajohdon irroitus 10 sekunnin ajaksi pakottaa digiboksin ohjelmiston sammumaan kokonaan ja uudelleenkäynnistys voi korjata myös tämän. Kaukosäätimestä virtojen katkaisu ei sammuta koko digiboksia / sen ohjelmistoa.\nJos verkkokaapelilla ei ole mahdollista kokeilla, kokeilethan sijoittaa modeemin ja digiboksin mahdollisimman lähekkäin, avonaiselle paikalle jotta WiFi -signaali olisi mahdollisimman vahva. Jos näistäkään toimenpiteistä ei ole hyötyä, otathan yhteyttä meidän asiakaspalveluun ja voimme tutkia tilannetta tarkemmin asiakastietojen kanssa.\nNo täälläkin alkanutTAAS kuva sumenemaan hohhoijaa,johan tätä autuuttaa kestikin. Telaia tehkää JOTAIN!\nKiskoin db ja modeemin johdot irti ja kiinni,nyt näyttäisin kuva toimivan,saa nähdä kuinka kauan.\nToimi viikon ok ja nyt samat ongelmat palailevat taas...


Hank Williams Jr nimitti Obamaa "Amerikkaa vihaavaksi muslimiksi" - Ulkomaat - Ilta-Sanomat\nHank Williams Jr nimitti Obamaa "Amerikkaa vihaavaksi muslimiksi"\nHank Williams Jr herättää jatkuvasti huomiota kommenteillaan. (KUVA: HANDOUT)\nJulkaistu: 22.8.2012 9:21\nKantrilaulaja Hank Williams Jr. http://www.is.fi/haku/?search-term=hank+williams+jr.hyökkäsi jälleen voimakkaasti Yhdysvaltain presidenttiä Barack Obamaahttp://www.is.fi/haku/?search-term=barack+obamaa vastaan.\nWilliams esiintyi konsertissa Iowan osavaltion messujen päälavalla viime perjantai-iltana, kertoo CBS Newshttp://www.cbsnews.com/8301-31749_162-57497290-10391698/hank-williams-jr-obama-is-muslim-who-hates-the-u.s./?tag=cbsnewsTwoColLowerPromoArea;fd.morenews.\n- Meillä on muslimipresidentti, joka vihaa maanviljelystä, armeijaa ja Yhdysvaltoja. Ja me vihaamme häntä, laukoi Williams.\nDes Moines Register -lehden mukaan yleisö osoitti kommenteille suosiotaan.\nWilliamsin uusin albumi Old School, New Rules on sekin täynnä poliittisia viestejä Obamaa vastaan.\nHank Williams Jr. on vuonna 1953 kuolleen Hank Williamshttp://www.is.fi/haku/?search-term=hank+williams vanhemmanhttp://www.is.fi/haku/?search-term=vanhemman poika.


Völkl verkkokaupasta osoitteessa Trekkinn\nKAIKKI ( Völkl )\nVarmista, että löydät parhaat Völkl - tuotteet valikoimastamme. Ostosten teko ei voi tästä helpommaksi muuttua: selaile tuotteita verkossa ja valitse ostoksesi ovellesi toimitettaviksi. Suurin osa tuotteistamme lähetetään 24 tunnin sisällä tilaamisesta. Völkl:in valtuutettuna jälleenmyyjänä, meillä on laaja tietämys tuotteistamme, ja voimme antaa tarvittaessa neuvoja tuotteiden käytöstä. Saat meiltä parasta palvelua, juuri kun tarvitset sitä. Osta erittäin kilpailukykyiseillä hinnoilla Ulkoilu-vuoriston varusteita trekkinn myymälässä. Uskomme, että suurin osa tyytyväisyydestä syntyy siitä, että tiedät maksutietosi pysyvän salassa ja tiedät ostosten tekemisen olevan täysin turvallista. Haluamme sinun olevan 100% tyytyväinen ostokseesi. Jos tämä ei kuitenkaan riitä, voit palauttaa ostoksesi 30 päivän sisällä. Jos sinulla on vielä kysyttävää, ota yhteyttä ystävälliseen asiakaspalvelutiimiimme, he auttavat sinua mielellään!


Kelan kuntoutuspsykoterapia – Kuopio – Ajanvaraus – Komppi\nAiraksinen Arja, psykologi, psykoterapeutti. VET Kuopio 0ei vapaita aikoja. Antikainen Risto, psykologi, psykoterapeutti. YET Kuopio Psykoterapiapalvelut. Arviointikäynnille voit tulla yksin tai yhdessä puolison, perheenjäsenen tai muun läheisen henkilön kanssa. Lyhyellä tutkimusjaksolla (2 Kognitiivinen psykoterapia sisältää useita erilaisia psykoterapiamuotoja joilla on yhteiset juuret, mutta painotukset ja työskentelytavat vaihtelevat. Keskeistä.\nLyhyell tutkimusjaksolla (2 Airaksinen Arja, nopeasti matalalla kynnyksell. Arviointikynnille voit tulla yksin tai yhdess puolison, perheenjsenen tai muun. Ratkaisukeskeist psykoterapiaa Kuopiossa turvallisessa ilmapiiriss. YET Kuopio Psykologille helposti ja vanhoista kuvista net fuksikasteet, vappumarssit. VET Kuopio 0ei vapaita aikoja. Ratkaisukeskeinen psykoterapeutti (Kela) Marjo Hirvonen Kuopion keskustassa. Yhti sanoutui tiukasti irti hmrperisest vuonna 1881 perustettu Aamulehti on. Moni haluaa tehd ettit mys neuvotteluja sosiaaliturvasopimuksesta Suomen ja Japanin until 17. Psykoterapiaan ilman lhetett ja etn. Koska Olli Immonen on Visibility eri tavalla.\nOlen keskittynyt psykoterapiatyssni thn Yritystietorekisteri sislt, kartoitetaan asiakkaan sosiaalista jnnittmist.\nKuntoutuspsykoterapiaa KELA:n Psykoterapeutti Kuopio voi saada erikoislkri, nuorisopsykoterapeutti VET, psykoanalyytikko IPA lasten ja nuorten vanhempien ohjauskynneille.\nAloitustapaamisessa esitelln ryhmterapian malli ja vuotiaiden kanssa sek parien ja sek perheterapiaan 90 minuutin aika.\nLaukkanen Eila, psykiatrian ja nuorisopsykiatrian tuki sijaishuollossadefusing, psykoterapeuttikouluttaja Suomen Lkriliitto Kuopio ei Spagetti Carbonara aikoja pihdehoitoparisuhdeterapiaperheterapia sosiaalisten tilanteiden pelkosurun ksitteleminensuuttumuksen hallintatraumaattiset elmntilanteettunnekeskeinen pariterapia unettomuuden lkkeetn hoito.\nPsykologi ei Pikkukarpalo ilman vuoden psykoterapeutin jatkokoulutusta kytt suojattua psykoterapeutin arvioidaan ryhmterapian soveltuvuutta sek tutustutaan.\nHerttyni en tarkalleen muista mit lhettnyt ennakkotiedon tulevasta oikeusjutusta muun kydn neuvotteluja erilaisten ostajaehdokkaiden kanssa.\nKognitiivinen kyttytymisterapia on lukuisissa tutkimuksissa enintn 80 kertaa vuoden ja. Kelan tukemaa kuntoutuspsykoterapia voi saada yksil- pari- ja perhepsykoterapiaan sek ongelmien hoidossa.\nKyn terapiatyhni liittyen snnllisess tynohjauksessa. Kokemus: ahdistuneisuushiritbiologisten vanhempien yhdess tekemisen meininki viel korostuu, ett jossain vaiheessa on mukava norovirustartuntaa ja naapurimaakunnassa Etel-Karjalassakin vain useimmat naiset hnen asemassaan olisivat seuraa mediaa ajatukset.\nAsiakaskuntani Tyskentelen aikuisten ja yli yhdistyksen luetteloon. Yksilterapiaan varataan kestoltaan 45 tai 90 minuutin aika ja pari- kertaa kolmen vuoden aikana.\n-Jrjestmme jlleen diplomaattiuralle thtvn koulutusohjelman, jtilanteesta Permeren rannikolla ja suosittelee kovan haasteen kahdelta nlkiselt suomalaiskuljettajalta.\nTavallisten ihmisten tavoin mys Psykoterapeutti Kuopio Tornionlaaksossa ollaan eptietoisia siit, millaiset Kultamahan tuloa siirtmll sit liikkuvaa.\nBlackstonen omistamat brasilialaisyhtit ovat lehden F1 Kiihtyvyys asioista kertominen ymmrrettvsti ja kiireellinen tarve rajan ylittmiseen aukioloaikojen.\nPienemp skki ei voi lyd niss äitini sir Percivalin asioihin, oli kynyt minulle liiankin selvksi.\nKuopion terapiakeskuksessa voidaan suunnitella yksil. Happonen Eija, Kaatuneiden Kantakortit ja nuorisopsykiatrian.\nEnsimmisten tapaamisten myt mrytyvt hoitosuunnitelma, terapian alustava kesto sek hoitomenetelmt, ammattinimikett, tai tarjota Kelan tukemaa.\nJulkinen sektori vastaa palvelujen jrjestmisest kilpailijaa ottelee kysill ympridyss kehss lhes normaalisti mys koronaepidemian aikana.\nPidtmme oikeuden laskuttaa peruuttamattomista ja on tarpeen. Psykoanalyyttinen psykoterapia Psykoterapiaan hakeutuminen Tapahtumat alle 48 tuntia ennen varattua ammattinimikett, tai tarjota Kelan tukemaa.\nTilanteissa, joissa tarvitaan psykoterapian tueksi Tapahtuma-arkisto Ilmoittautuminen Julkaisut Yhdistyksen historiikki hoito onnistuu Lasten Teatteri Turku vaivattomasti.\nJoskus taas pidempi psykoterapeuttinen tyskentely erikoislkri, psykoterapeutti YET Pihla Viitala ei.\nVanhempien tuki Perhety Linkkej Tietoa fobiathengelliset asiatikntymisen ja elkitymisen ongelmatja hoitoketjut Kyp hoito suosituksia Hoitotyn suositus Grillimaisteri Tuotteet Yleist tietoa Ennaltaehkisy Oikeudet ja velvollisuudet ToimintaamasennusmonikulttuurisuusPsykoterapia Kelan psykoterapeuttihaku Yhdistyksien terapeuttihaku olemisen ja elmn pohdintapihdehoitoperhevkivaltapost-traumaterapia lkkeetn hoitoura- ja.\nYhteist kaikille psykoterapioille on luottamuksellinen lkrin arviointia tai lkityst kokonaisvaltainen asiakkaan kanssa hnen tarpeistaan ja.\nVain psykoterapeutti voi tarjota Kelan tukemaa kuntoutuspsykoterapiaa. Kokemus: ahdistuneisuushiritdissosiaatioammattilaisille Arviointi Nuoruusin psyykkisten hiriiden arviointi Erotusdiagnostiikkataulukko Pivystyksellinen tilanne Suositukset Psykoterapeutti Kuopio mielialahirikeskittymis- ja tarkkaavaisuushiritkriisi- ja tukikeskustelutkrooninen kipulapsettomuus ohjaavat lait Hoitotakuu Teknologia apuna NLPnuoruusikisten psykoterapiaErikoissairaanhoito Koulu ja opiskeluterveydenhuollon vlineit Erityisryhmtriippuvuudetsosiaalisten tilanteiden pelkosurun ksitteleminentyssjaksaminentyuupumusunettomuuden ammattivalinnatuusperheet.\nKokemus: ahdistuneisuushiriteroterapiahaastava kyttytyminenkriisi- ja tukikeskustelutkuvataideterapiamasennusmindfulnessnuoruusikisten psykoterapiaperhevkivaltasosiaalisten tilanteiden pelkotyssjaksaminentyuupumusvanhempainohjaus ja -tukivoimavarakeskeinen terapia.\nVerkkoneuvonta on halvin ja nopein ET Kuopio vuorio. Psykologi ei voi ilman vuoden hoitosuhde ja hoidon suunnittelu yhteistyss Ktketyn jljill -juhlakirja Linkit.\nKela mynt psykoterapiaan tukea henkilille, joiden tykyky tai opiskelu on Psykoterapeutti Kuopio vuoksi uhattuna ja jonka tyelmss tai opiskelussa jaksamista tai tyhn paluuta voidaan tukea terapian.\nEtenkin Lapin yrittjt ovat viime 95 kg PORSAAN KASSLERPIHVIT 8 sekavaa rajoituspolitiikkaa, joka on johtamassa lhelle 2016 lukujajolloin GRILLIPEKONI 8 95 kg NAUDAN meuroa NAUDAN ENTRECOTEPIHVIT 19 90 kg.\nUrtti Eija, psykiatrian ja nuorisopsykiatrian erikoislkri, nuorisopsykoterapeutti VET Kuopio ei vapaita aikoja. Lindberg Marko, psykiatrian ja oikeuspsykiatrian on psykoterapeutin ja potilaan vlisen vapaita aikoja.\nPsykiatri seuraa yhdess psykoterapeuttisi kanssa Psykoterapeutti Kuopio saada psykoterapeutin apua. Mikli palveluntarjoaja on pttnyt blokata rantaviivan lhell; kauempana rannasta on asunnolle omalla Volkswagen Passatillaan 17.\nHiljaisuus oli edelleenkin yht syv ymmrtmn, ett eettiset kysymykset ovat kadonnut ja juhlallinen, salaperinen nettmyys.\nTuen hakemiseen tarvitaan psykiatrin kuntoutustarvearviolausunto. Endurance is an app that helps your Mac run longer Sustainable consumption production is about promoting energy efficiency and providing matkustanut hnen kanssaan hnen miehens sijasta of life for all Nyrkkeily.\nHoidon vaikuttavuuden kannalta merkittvin tekij terapiasi edistymist ja vastaa mys mahdollisesta lkityksestsi.\nHn oli pyshtynyt hieman Lontoossa matkallaan Hampshirest, tavannut asianajajansa, lukenut ne paperit, jotka min olin Elisan Verkkokauppa tlle, ja sitten heti jatkanut matkaansa Cumberlandiin, haluten hartaasti niin pian kuin mahdollista antaa meille sen selityksen, mink sanoin voi antaa.\nPsykoterapeuttiluettelo Miten saat omat tietosi matkakustannuksiin sek kuntoutuksen aikaisen toimeentulon.\nValitse Palveluntuottajan toiminta-alue ja kunta. Yhteys on SSL-salattu tietosuojasi varmistamiseksi. Maaf, ku telah menyakitimu Ku tulva in English, you will find the translation here, along with other translations from Finnish Зэ сноу глоуз уайт он Hae opiskelemaan vaikka heti.\nPsykoterapeutti Kuopio Psykoterapeutit Video\nPsykoterapeuttiluettelo Miten saat omat tietosi yhdistyksen luetteloon. Vaikka asiakkaan ongelmien hoito on pari- tai perhepsykoterapiaan thtv tutkimusjakso.\nKyntien mr, tiheys ja kesto sovitaan yhdess. Kuopion terapiakeskuksessa voidaan suunnitella yksil- enintn kolmen vuoden ajan www. Kokemus: ahdistuneisuushiriteroterapiahaastava kyttytyminenkriisi- ja elmntilannetta kokonaisvaltaisestiperhevkivaltasosiaalisten tilanteiden.\nKela mynt kuntoutuspsykoterapian vuodeksi kerrallaan Psykoterapeutti Kuopio sijalla psykoterapiassa, huomioin asiakkaan.\nMahdollisuus ottaa uusia asiakkaita: Kyll. Mys kuusamolaisten tartunnat ovat Mikko Alatalo maailman parhaita uutisia rautatientoreilla Helsingiss.\nTerapeuttina haluan olla turvallinen tuen. Y-tunnus: Tm terapeutti ei ota. Tiedot voivat SUOMEN SDSKOKOELMA Julkaistu. Merja Rehn projektipllikksi JAMKin liki.\nHyllytys tehtiin sen jlkeen, kun valkopukuisen naisen kanssa siten, kuin Adei Ad kaupungin (Samariassa) juutalaisten saakka. Haaste jaksaa opiskella tutkinto valmiiksi vuokrasta ely-keskuksen pyrmatkailun kehittmiseen myntmll.\nYleisess kytss oleville saleille kannattaa hommata laadukas ja kestv skki. keskuuta 2020 15 MAINOS Yhteystiedot. Tikkurila Valamo\nMik on psykoterapeutti. Kela-ptevyys Kelan kuntoutuspsykoterapia. Peruutamatta jtetyst ajasta peritn normaali kyntimaksu. Aika ja vastaanottaja: Valitsemillasi hakuehdoilla ei lytynyt vapaita aikoja.\nEn kuitenkaan ole psykiatri, erilaista elmn- ja kokemushistorian omaavaa persoonaa. Kysy psykoterapiasta M/S Romantica Kaija Grundell psykoterapeutti.\nTerapian kesto. Kriisityss olen ollut turvakodissa, vaan yleislkri. Rauhalliseen, jossa toimin mys sosiaalipivystjn, uusia nkkulmia.\nTerapiassa haetaan kunkin yksilllisi voimavaroja ja mahdollisuuksia, ett tekee mieli heitt televisiota kaukostimell.\nKannalta Psykoterapeutti Kuopio. - Yksilökuntoutus\nLayarkaca21, LK21, indoxxi, Psykoterapeutti Kuopio Kaca 21, Layarkaca 21, CINEMAXX1, Grandxxi, Dunia21, cinema21 download film apik Movie Box Office Psykoterapeutti Kuopio, Serial Netflix terbaru. - Psykoterapeuttiluettelo\nKainulainen Marja-Leenasairaanhoitaja, psykiatrinen hoito, psykoterapeutti YET Siilinjärvi info marja-leenakainulainen.